[pic] | EUROOPAN YHTEISÖJEN KOMISSIO | Bryssel 14.8.2006 KOM(2006) 458 lopullinen Ehdotus NEUVOSTON PÄÄTÖS eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle (komission esittämä) PERUSTELUT 1. EHDOTUKSEN TAUSTA 1.1. Ehdotuksen perustelut ja tavoitteet Tämän ehdotuksen tarkoituksena on perustaa Euratomin perustamissopimuksen 49 artiklan mukaisella neuvoston päätöksellä yhteisyritys, jonka kautta Euratom voisi osallistua kaavailtuun kansainväliseen ITER-fuusiotutkimushankkeeseen ja siihen liittyviin yksittäisiin fuusiotutkimustoimiin. Neuvosto valtuutti 16. marraskuuta 2000 tekemällään päätöksellä komission aloittamaan neuvottelut kansainvälisestä toimintakehyksestä, jonka avulla voitaisiin yhteisesti valmistella ITERin rakentamisesta ja käytöstä vastaavan ITER-oikeussubjektin mahdollista tulevaa perustamista, jos sellainen päätetään perustaa. Tähän liittyen neuvosto antoi marraskuussa 2003 päätelmät, joissa se ” valtuuttaa komission ehdottamaan Cadarache’ia (Ranska) ITER-hankkeen eurooppalaiseksi sijoituspaikaksi. Neuvosto päätti myös yksimielisesti, että ITERin eurooppalainen oikeussubjekti tulee sijaitsemaan Espanjassa … ”[1] Marraskuun 26. päivänä 2004 tehdyllä neuvoston päätöksellä[2] muutettiin 16. marraskuuta 2000 annettuja neuvotteluohjeita ja todettiin, että ITER-hankkeen toteuttaminen Euroopassa osana fuusioenergian ”laajempaa lähestymistapaa” on Euratomin tutkimuksen puiteohjelmissa harjoitettavan fuusiotutkimustoiminnan tärkein osatekijä. Neuvottelujen osapuolet[3] pääsivät kesäkuussa 2005 yksimielisyyteen ITER-hankkeen sijoittamisesta Eurooppaan. Ehdotus kansainväliseksi sopimukseksi ITER-hankkeen yhteisestä toteutuksesta vastaavan fuusioenergia-alan kansainvälisen ITER-organisaation perustamisesta (jäljempänä ’ITER-sopimus’ ja ’ITER-organisaatio’) parafoitiin 24. toukokuuta 2006[4] ja annettiin neuvoston hyväksyttäväksi Euratomin perustamissopimuksen 101 artiklan mukaisesti. ITER-sopimuksen nojalla Euratomilla tulee olemaan muun muassa seuraavat velvollisuudet: - perustaa hallinnointivirasto (ns. Domestic Agency ), jonka kautta Euratom kanavoi ITER-organisaatiolle luontaissuorituksia, rahoitusta ja henkilöstöä; - tukea ITER-hankkeen sijoituspaikan valmisteluja niiden erityisvelvollisuuksien mukaisesti, jotka kuuluvat Euratomille isäntänä toimivana sopimuspuolena. Lisäksi Euratom tarjoaa luontaissuorituksia ja rahoitusta laajemman lähestymistavan piiriin kuuluvaan toimintaan Japanissa ensisijaisesti tätä tarkoitusta varten tehdyn kahdenvälisen sopimuksen perusteella. Kuudenteen puiteohjelmaan kuuluvasta ydinenergia-alan tutkimuksen ja koulutuksen erityisohjelmasta (Euratom) (2002–2006) 30 päivänä syyskuuta 2002 tehdyssä neuvoston päätöksessä[5] todetaan seuraavaa: ” Kun päätös (ITER-)hankkeen käynnistämisestä on tehty, on […] tehtävä organisatorisia muutoksia varsinkin, jotta voitaisiin ohjata yhteisesti Euroopan osallistumista ITER-hankkeeseen .” Koska Euratomin sitoumukset ovat mittavia ja luonteeltaan laajoja ja varsinkin kun sen on hankittava ja toimitettava tulevalle ITER-organisaatiolle huipputeknologiaa edustavia komponentteja hankkeessa laadittavien määritysten ja aikataulujen mukaisesti sekä tuettava hankkeeseen liittyvää tutkimus- ja kehitystoimintaa, on tarpeen luoda erillinen oikeushenkilöllisyyden omaava organisaatio, joka pystyy toimimaan joustavasti ja vastaamaan tarpeisiin nopeasti ja yritysmäisesti. Neuvostolle 28. helmikuuta 2003 antamassaan tiedonannossa[6] komissio raportoi ITER-neuvottelujen tilanteesta ja ITER-organisaatioon sisältyvän eurooppalaisen osuuden kaavaillusta hallintorakenteesta. Eri sidosryhmien kuulemisen perusteella parhaaksi vaihtoehdoksi katsottiin Euratomin perustamissopimuksen toisen osaston V luvun 45–51 artiklan mukainen yhteisyritys. Ehdotuksissaan Euroopan atomienergiayhteisön (Euratom) seitsemänneksi ydinalan tutkimuksen ja koulutuksen puiteohjelmaksi (2007–2011)[7] ja siihen liittyväksi erityisohjelmaksi[8] (jäljempänä ’seitsemäs puiteohjelma’) komissio esitti perustettavaksi yhteisyrityksen muodossa olevan oikeussubjektin, jonka rahoitukseen varauduttiin samassa yhteydessä. Ehdotettu yhteisyritys ”Eurooppalainen yhteisyritys ITERiä ja fuusioenergian kehittämistä varten” on tehokkain tapa toteuttaa Euratomin osuus ITER-organisaatiossa ja laajemman lähestymistavan toiminnassa sekä pidemmällä aikavälillä valmistella fuusiovoiman demonstrointilaitosten (DEMO) ja muiden asiaan liittyvien laitteistojen, kuten kansainvälisen fuusiomateriaalien säteilytyslaitoksen (IFMIF), rakentamista. 1.2. Yleinen asiayhteys Koska energian kysyntä kasvaa maailmanlaajuisesti ja jatkuva riippuvuus fossiilisista energialähteistä aiheuttaa taloudellisia, poliittisia ja ympäristöriskejä, fuusioenergialla on potentiaalia auttaa merkittävässä määrin rakentamaan monimuotoista, kestävää ja varmaa energiahuoltojärjestelmää muutaman vuosikymmenen sisällä. Eri puolilla maailmaa on nähty paljon vaivaa fuusioenergian valjastamiseksi ja asiassa onkin saavutettu huomattavaa edistystä. Eurooppa on noussut kehityksen eturintamaan. Tämä on pitkälti sen ansiota, että kansalliset fuusio-ohjelmat on yhdistetty yhdeksi koordinoiduksi Euratomin fuusiotutkimusohjelmaksi, johon kuuluu erityisen tärkeänä osana maailman johtavan fuusiolaitteen JETin ( Joint European Torus ) rakentaminen ja käyttö Euratomin perustamissopimuksen nojalla perustetun yhteisyrityksen kautta. Euroopan fuusio-ohjelman pitkän aikavälin tavoitteena on kehittää yhdessä taloudellisesti elinkelpoisia demonstrointireaktoreita. Tähän strategiaan kuuluu alkuvaiheen tärkeimpänä toimenpiteenä ITERin perustaminen ja käyttö. ITER on merkittävä koelaitteisto, jonka avulla pyritään osoittamaan fuusion tieteellinen ja teknologinen toteutettavuus suuren mittakaavan energialähteenä, jolla on turvallisuuden ja ympäristön kannalta suotuisia ominaisuuksia. ITER-hankkeen laajuuden sekä tieteellisen ja teknisen haastavuuden vuoksi sitä on viimeisten 17 vuoden ajan toteutettu kansainvälisenä yhteistyönä. Teoreettisen suunnitteluvaiheen jälkeen ITERin varsinainen käytännön suunnittelu ( Engineering Design Activities , EDA-vaihe) tehtiin vuosina 1992–2001 hallitusten välisen sopimuksen avulla kansainvälisen atomienergiajärjestön IAEA:n alaisuudessa[9]. EDA-vaiheen päättyessä ja sopimuksen osapuolten tekemien laajojen omien tieteellisten, teknologisten ja taloudellisten arviointien[10] perusteella ITER-neuvosto totesi, että ITERin teknisestä suunnittelutoiminnasta tehdyn sopimuksen (ITER-EDA-sopimuksen) tavoitteet oli saavutettu täysin, ja suositteli, että osapuolet ” toteuttavat tarvittavat toimet, jotta ITER toteutetaan yhteisesti seuraavana askeleena kehitettäessä fuusioenergiaa energianlähteenä rauhanomaisessa tarkoituksessa ”.[11] Vuodesta 2001 saakka on käyty neuvotteluja kansainvälisen sopimuksen aikaansaamiseksi ITER-hankkeen yhteistoteutusta varten. Neljän alkuperäisen osallistujan – Euratom, Japani, Venäjän federaatio ja Yhdysvallat – rinnalle hankkeeseen ovat sittemmin liittyneet Kiina, Korea ja Intia. Yhdessä osallistujat edustavat yli puolta maailman väestöstä. ITER-neuvottelujen yhteydessä sopimuspuolet ovat harkinneet myös täydentäviä yhteisiä fuusiotutkimustoimia osana ns. ”laajempaa lähestymistapaa” fuusioenergian nopeaan toteuttamiseen. Tällaisen lähestymistavan edut pantiin merkille 24. syyskuuta 2004 annetuissa neuvoston päätelmissä[12], ja 26. marraskuuta 2004 annetulla neuvoston päätöksellä[13] komissio valtuutettiin sisällyttämään ITERin rakentamiseen liittyviin rahoitus- ja kustannusjakojärjestelyihin myös ” Euroopan osallistuminen kansainväliseen tutkimustoimintaan noudattaen laajempaa lähestymistapaa fuusioenergian toteuttamiseen ”. Tähän liittyen Euratom ehdottaa, että se voisi osallistua tiettyihin molempia osapuolia hyödyttäviin fuusiotutkimushankkeisiin Japanin kanssa syntymässä olevan kumppanuussopimuksen puitteissa aikataululla, joka sopisi yhteen ITER-hankkeen rakennusvaiheen kanssa. Koska sopimuspuolet pääsivät kesäkuussa 2005 yhteisymmärrykseen ITERin rakentamisesta Eurooppaan (Cadarache’iin, Ranskaan) ja kun ITER-sopimus pian saadaan tehtyä, kaikkien sopimuspuolten on perustettava omat hallinnointivirastonsa, joiden kautta ne kanavoivat osallistumisensa ITER-organisaatioon. Samanaikaisesti komissio on saattanut päätökseen neuvottelut Japanin ja Euratomin välisestä sopimuksesta, jolla vahvistetaan laajemman lähestymistavan toimille oikeudelliset puitteet. Sopimuksen mukaan Euratomin oman ITER-hallinnointiviraston olisi täytettävä Euratomille kuuluvat laajempaan lähestymistapaan liittyvät sitoumukset. Mahdollisimman suuren synergian saavuttamiseksi pidetään tarkoituksenmukaisena, että Euratomin oma ITER-hallinnointivirasto vastaa myös DEMOn ja muiden asiaan liittyvien laitteistojen, kuten IFMIFin, rakentamisen valmistelutoimista. 2. SIDOSRYHMIEN KUULEMINEN JA VAIKUTUSTEN ARVIOINTI Euratomin perustamissopimuksen 46 artiklan mukaisesti komissio järjesti laajan lausuntokierroksen, johon osallistuivat kaikki asiaan liittyvät sidosryhmät, mukaan luettuina CCE-FU[14] ja assosioituneet tahot[15]. Asiasta on käyty laajaa keskustelua jo vuodesta 2001 lähtien hyödyntäen kokemuksia, joita on saatu Euroopan fuusiotoiminnan yhdistämisestä varsinkin JETin yhteydessä[16]. CCE-FU on perustanut tilapäistyöryhmiä pohtimaan asiaa tarkemmin. CCE-FU onkin todennut, että tarvitaan uusi oikeussubjekti, jonka toiminta kattaa ITERin, laajemman lähestymistavan toimet sekä DEMOn rakentamisen valmistelut[17]. Laatiessaan ehdotuksia seitsemänneksi puiteohjelmaksi komissio suoritti mittavan vaikutustenarvioinnin, joka perustui eri sidosryhmien lausuntoihin, sisäiseen ja ulkopuoliseen arviointiin ja muihin selvityksiin sekä tunnustettujen eurooppalaisten vaikutustenarvioinnin asiantuntijoiden lausuntoihin[18]. Tässä yhteydessä pohdittiin fuusiotutkimuksen ja ITERin merkitystä ja todettiin, että täysin integroidun eurooppalaisen fuusio-ohjelman luominen voisi toimia mallina eurooppalaiselle tutkimusalueelle (ERA). Euroopan fuusio-ohjelma tuottaa vuosittain noin 2 000 tieteellistä julkaisua, tukee korkean tason tutkijakoulutusta vuosittain 4–5 kesäseminaarin ja työryhmätapaamisen muodossa, edistää innovointia, teknologian siirtoa ja spin-off -yrityksiä sekä edesauttaa huipputeknologian kehitystä ylläpitämällä laajaa teollisuuden kontaktiverkostoa[19]. Lisäksi EU:n johtoasema tällä alalla vahvistaa teollisuuden kilpailukykyä liitännäisteknologioissa (esim. suprajohtavat magneetit). Seitsemännen puiteohjelman vaikutustenarvioinnin mukaan Euroopan tasolla tehtävät tutkimusinvestoinnit, fuusiotutkimus mukaan luettuna, kokoavat resursseista kriittistä massaa, edistävät tietämyksen ja laitteistojen yhteiskäyttöä eri maiden välillä, stimuloivat tulosten levittämistä ja mahdollistavat tehokkaammat tutkimusmekanismit. Niiden avulla päästään myös huomattavaan vaikuttavuuteen varsinkin pitkällä aikavälillä pääasiassa taloudellisten kerrannaisvaikutusten ansiosta. ITERin rakentaminen ja toiminta Euroopassa tuottaa lisäksi huomattavia suoria teollisia ja taloudellisia hyötyjä, jotka parantavat Euroopan kilpailukykyä ja vahvistavat Euroopan teollisuutta. Taustaselvitysten perusteella komissio on päättänyt suhtautua myönteisesti ehdotukseen luoda yhteisyritys hoitamaan Euratomin osuutta ITER-organisaatiossa, laajemman lähestymistavan toimissa ja DEMOn rakentamisen valmisteluissa. Tämä on sopusoinnussa Euroopan fuusiotutkimusohjelman pitkän aikavälin tavoitteiden ja teollisuuden kilpailukyvyn lisäämistavoitteiden kanssa. 3. EHDOTUKSEEN LIITTYVÄT OIKEUDELLISET SEIKAT - Tiivistelmä ehdotuksesta ITER-sopimus velvoittaa Euratomin perustamaan oman hallinnointiviraston hoitamaan sen osuutta ITER-organisaatiossa. Sen lisäksi, että komissio hallinnoisi osallistumista itse (mikä ei ole mahdollista näin teknisesti monimutkaisen ja mittavan hankkeen tapauksessa), ainoa Euratomin perustamissopimuksen mahdollistama oikeudellinen toimintamuoto on perustaa perustamissopimuksen toisen osaston V luvun 45–51 artiklan mukainen yhteisyritys. Perustamissopimuksen kyseisten artiklojen nojalla jo perustettu JET-yhteisyritys on osoittanut tämän oikeudellisen toimintamuodon toimivuuden. Tästä saatujen kokemusten perusteella komissio ehdottaakin, että perustetaan yhteisyritys hoitamaan Euratomin osuutta ITER-organisaatiossa, laajemman lähestymistavan toimissa ja DEMOn rakentamisen valmisteluissa. Lisäksi komissio ehdottaa, että yhteisyritykselle myönnetään perustamissopimuksen liitteen III mukaiset edut. - Oikeusperusta Euratomin perustamissopimuksen toisen osaston V luvun 45 artiklassa määrätään, että ” yhteisön ydinteknisen teollisuuden kehitykselle erityisen tärkeitä yrityksiä voidaan perustaa […] yhteisyrityksinä … ”. Koska kyseessä olevalla yhteisyrityksellä olisi keskeinen rooli ylläpidettäessä Euroopan strategista asemaa fuusiotutkimuksessa, perustamissopimuksen tämän määräyksen soveltaminen on selvästi perusteltua. JET-hanke on antanut yhteisölle paljon kokemusta tällaisen yhteisyrityksen perustamisesta, toiminnasta ja toiminnan lopettamisesta. Komissio on tehnyt asiasta taustaselvityksen ja kannattaa tätä toimintamallia. 4. VAIKUTUS TALOUSARVIOON Budjettivaikutukset sekä tarvittavat henkilöstö- ja hallintoresurssit selostetaan tämän päätösehdotuksen liitteenä olevassa rahoitusselvityksessä. Siinä annetaan myös alustavat luvut vuosille 2007–2016 ja sen jälkeiselle kaudelle. Osallistujien osuudet määritellään yhtiöjärjestyksen 12 artiklassa ja liitteessä II. Liitteessä II esitetään yleiset puitteet, joita tarkennetaan yhteisyrityksen taloushallintoa koskevissa säännöissä. 5. VALMISTELEVAT TOIMET Euratomin perustamissopimuksen 51 artiklan mukaisten toimien lisäksi ja siihen saakka, kunnes neuvosto on hyväksynyt yhtiöjärjestyksen, komissio toteuttaa valmistelevia toimia, jotta yhteisyritys voi aloittaa toimintansa ajallaan ja täyttää näin ITER-sopimukseen pohjautuvat sekä poliittiset että oikeudelliset sitoumuksensa. Tähän sisältyvät erityisesti seuraavat toimenpiteet: - henkilöstön rekrytoinnin käynnistäminen sillä varauksella, että organisaatio perustetaan ja budjettimäärärahat annetaan käyttöön, jotta henkilöstö voidaan nimittää tehtäväänsä mahdollisimman nopeasti yhteisyrityksen virallisen perustamisen jälkeen, - tarvittavat toimenpiteet luonnosten laatimiseksi esimerkiksi taloushallintoa koskevista säännöistä, työjärjestyksestä, hankesuunnitelmasta, teollis- ja tekijänoikeuksia koskevista säännöistä jne., - tarvittavat toimet sen varmistamiseksi, että yhteisyritys on toimintakykyinen heti perustamisestaan lähtien (hankintamenettelyjen valmistelu, logistiikan järjestäminen jne.). 6. EHDOTUKSEN YKSITYISKOHTAINEN SELITYS Marraskuun 2003 neuvoston päätelmien ja Espanjan viranomaisten sittemmin tekemien päätösten mukaisesti yhtiöjärjestyksen 1 artiklassa määritellään yhteisyrityksen nimi ja kotipaikka, joka on Barcelona, Espanja. Euratomin lisäksi yhteisyrityksen osakkaita ovat Euroopan unionin jäsenvaltiot sekä sellaiset assosioituneet kolmannet maat, jotka ovat tehneet fuusioenergian alan yhteistyösopimuksen Euratomin kanssa ja ilmaisseet halukkuutensa ryhtyä yhteisyrityksen osakkaiksi. Yhteisyrityksen tavoitteet ja tehtävät määritellään yhtiöjärjestyksen 2 ja 3 artiklassa ja ne perustuvat komission tekemän taustaselvityksen tuloksiin. Tärkeimpänä tehtävänä on niiden tavoitteiden saavuttaminen, jotka liittyvät yhteisyrityksen rooliin Euratomin omana ITER-hankkeen hallinnointivirastona. DEMOn valmisteluihin liittyvää toimintaohjelmaa on tarkoitus täydentää asteittain. ITERin rakennusvaiheen lopulla (8–10 vuoden kuluttua) tehdään arviointi yhteisyrityksen edistymisestä tavoitteiden saavuttamisessa. Arvioinnin tulosten perusteella voidaan yhtiöjärjestyksen 21 artiklan mukaisesti ehdottaa muutoksia yhteisyrityksen tavoitteisiin ja tehtäviin. Yhtiöjärjestyksen 4 artiklassa vahvistetaan yhteisyrityksen oikeushenkilöllisyys perustamissopimuksen 49 artiklan mukaisesti. Tämä on olennaisen tärkeää, jotta yhteisyritys voi tehdä hankintasopimuksia ja hoitaa sille uskottuja tehtäviä tehokkaasti ja yritysmäisesti. Yhteisyrityksen hallintoelimet määritellään yhtiöjärjestyksen 5 artiklassa. Ne ovat pääjohtaja ja hallintoneuvosto, jota avustaa yhtiön hallitus. Kullakin osakkaalla on hallintoneuvostossa kaksi edustajaa, jotta toimintaan saadaan mukaan riittävästi tieteellistä ja teknistä asiantuntemusta. Hallintoneuvoston tehtäviin kuuluu muun muassa pääjohtajan nimittäminen sekä työohjelmien ja niihin liittyvien talousarvioiden hyväksyminen. Hallintoneuvoston jäsenten äänioikeuksien jakautuminen määritellään yhtiöjärjestyksen liitteessä I. Jakauma vastaa EFDA-sopimuksessa käytettyä järjestelmää[20]. Uusien osakkaiden äänioikeuksista päättää hallintoneuvosto ottaen huomioon Euratomin kanssa tehdyt yhteistyösopimukset. Toisin kuin JET-yhteisyrityksen kohdalla, yhtiöjärjestystä ei näin tarvinne muuttaa joka kerta kun uusia osakkaita liittyy mukaan. Hallintoneuvosto nimittää hallituksen jäsenet kollektiivisesti. Hallituksen jäseneksi voidaan nimittää arvostetussa asemassa olevia henkilöitä (7 artikla). Hallitus kokoontuu säännöllisesti ja sen päätehtäviin kuuluu hankintasopimusten hyväksyminen. Jotta hallitus voisi toimia tehokkaasti, sen jäsenten lukumäärä rajataan 13:een. Hallituksen jäsenten tehtävien erityisluonteen vuoksi vähintään puolen heistä on vaihduttava joka toinen vuosi. Euratomin yhteisyritykselle siirtämien oikeudellisten velvollisuuksien vuoksi ja koska yhteisön rahoituksen määrä ja osuus on niin suuri, sekä hallintoneuvoston että hallituksen päätökset ovat päteviä vain, jos niillä on Euratomin edustajien kannatus (6 ja 7 artikla). Hallintoneuvosto toteuttaa tarvittavat toimenpiteet ja määrittelee säännöt, joiden avulla voidaan välttyä mahdollisilta eturistiriidoilta. Näitä sääntöjä sovelletaan myös hallituksessa ja tieteellisissä ohjelmaryhmissä. Pääjohtaja, jonka toimenkuva kuvataan yhtiöjärjestyksen 8 artiklassa, on yhteisyrityksen toimitusjohtaja, laillinen edustaja ja vastaa sen päivittäisestä johtamisesta. Pääjohtaja allekirjoittaa yhteisyrityksen puolesta kaikki sopimukset ja tekee työsopimukset henkilöstön kanssa. Pääjohtajalla on monenlaisia velvollisuuksia ja vastuita. Yhtiöjärjestyksen 9 artiklan mukaan voidaan perustaa tieteellisiä ohjelmaryhmiä, joiden jäsenet nimittää hallintoneuvosto. Ohjelmaryhmät antavat neuvoja 11 artiklassa kuvattuihin työohjelmiin liittyen ja varmistavat tieteellisen ja teknisen täydentävyyden suhteessa muihin Euratomin fuusio-ohjelmassa toteutettaviin (esim. EFDAn ja assosioituneiden tahojen) toimiin. Yhteisyrityksen henkilöstöön sovelletaan Euroopan yhteisöjen virkamiehiin ja muuhun henkilöstöön sovellettavia sääntöjä ja ehtoja (10 artikla). Tämä on poikkeaa JET-yhteisyrityksen tilanteesta, jossa kahden henkilöstöluokan järjestelmä johti oikeuskanteisiin komissiota vastaan. Lisäksi yhteisyritys voi uusien järjestelyjen ansiosta houkutella palvelukseensa riittävän korkeatasoista tieteellistä, teknistä ja hallinnollista henkilöstöä. Voimavaroja koskevat perusperiaatteet vahvistetaan yhtiöjärjestyksen 12 artiklassa. Osakkaat osallistuvat yhteisyrityksen voimavarojen kokoamiseen luontaissuorituksin ja rahamääräisin osuuksin. Euratom vastaa suurimmasta osasta voimavaroja, ja muut osakkaat maksavat kohtuullisen jäsenosuuden. Näiden vuotuisten jäsenosuuksien kokonaismäärä on enintään 10 prosenttia yhteisyrityksen hallintokustannuksista. Jäsenosuus lasketaan liitteessä II kuvatulla tavalla suhteessa kunkin osakkaan osallistumisosuuteen Euratomin fuusio-ohjelmassa. Yhteisyrityksen toiminnan erityisluonteesta johtuen sillä on oltava sen toimintaan sovitetut taloushallintoa koskevat säännöt ja niiden täytäntöönpanojärjestelyt, jotta se voi toimia yritysmäisesti, mutta samalla niin, että järkevä varainhoito ja yhteisön edut turvataan erityisin varmistus- ja valvontatoimenpitein. Tarjouspyyntöjen perusteella tehtyjä sopimuksia ja kustannustenjakosopimuksia säännellään erityismääräyksin. Taloushallintoa koskevat säännöt vahvistaa hallintoneuvosto yhteisymmärryksessä komission kanssa noudattaen yhtiöjärjestyksen liitteessä III lueteltuja periaatteita. Tilintarkastus- ja valvontamekanismit kuvataan 15 artiklassa ja liitteessä III. Niihin kuuluvat muun muassa: pääjohtajalle raportoiva sisäinen tarkastusyksikkö, tilintarkastustuomioistuimen rooli tilien tarkastamisessa sekä petostentorjuntaviraston (OLAF) sisäisten tutkimusten helpottamiseksi tarvittavat toimenpiteet. Yhteisyrityksen uudeksi osakkaaksi voi tulla yhtiöjärjestyksen 16 artiklassa kuvatulla tavalla joko liittymällä Euratomiin tai assosioituneena kolmantena maana, joka on tehnyt fuusioenergian alan yhteistyösopimuksen Euratomin kanssa ja ilmaissut halukkuutensa ryhtyä yhteisyrityksen osakkaaksi. Yhteisyrityksen olemassaolokaudeksi määritellään 17 artiklassa 35 vuotta. Tämä on linjassa ITERin rakennus- ja käyttövaiheen keston kanssa sekä fuusioalan nopeutetun ns. fast track -lähestymistavan kanssa, jossa pyritään suuren mittakaavan sähköntuotantoon kohtuullisella aikajänteellä. Kautta voidaan pidentää noudattaen yhtiöjärjestyksen 21 artiklassa määriteltyä menettelyä. Yhteisyrityksen isäntävaltiona toimiva Espanja tarjoaa tilat ja niihin liittyvän tuen sen lisäksi, että se myöntää perustamissopimuksen liitteessä III luetellut edut. Asiasta tehdään erillinen sopimus yhteisyrityksen ja Espanjan välillä (18 artikla). Yhtiöjärjestyksen lopuissa artikloissa käsitellään yhteisyrityksen toiminnan lopettamista, oikeuksien omistajuutta ja kohdentumista, yhtiöjärjestyksen muuttamista sekä riidanratkaisumenettelyjä. Ehdotus NEUVOSTON PÄÄTÖS eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamissopimuksen ja erityisesti sen 45-49 artiklan, ottaa huomioon komission ehdotuksen[21], sekä katsoo seuraavaa: (1) Tarjoamalla vahvaa, jatkuvaa ja koordinoitua yhteisön tukea Euroopan atomienergiayhteisön (Euratom) tutkimus- ja koulutusohjelmista ja hyödyntämällä kansallisissa fuusiolaboratorioissa kehittynyttä tietämystä ja henkistä pääomaa yhteisö on luonut yhteisen ja yhtenäisen fuusiotutkimusohjelman, joka on saavuttanut kansainvälisesti johtavan aseman fuusioteknologian kehittämisessä potentiaalisesti rajattomana, turvallisena, kestävänä, ympäristön kannalta vastuullisena ja taloudellisesti kilpailukykyisenä energialähteenä. (2) Vuonna 1978 käynnistetty Joint European Torus (JET) -fuusiotutkimushanke[22] on saavuttanut ja ylittänyt kaikki sille suunnitteluvaiheessa asetetut tavoitteet muun muassa osoittamalla mahdollisuudet tuottaa hallitusti huomattavat määrät fuusioenergiaa ja pitämällä edelleen hallussaan sekä fuusiotehon että fuusioenergian tuotannon maailmanennätyksiä. Lisäksi se on osoittanut lisäarvon, joka saadaan kokoamalla yhteisön tasolla voimavaroja ja osaamista yhteen yhteisyritykseksi. (3) Yhteisö on ollut keskeisessä asemassa seuraavan vaiheen kansainvälisen fuusiohankkeen ITERin kehittämisessä. Kehittäminen alkoi vuonna 1988 rakennekonseptin suunnittelulla[23] ja jatkui vuonna 1992 teknisellä suunnittelulla[24], jota jatkettiin vielä kolmella vuodella vuonna 1998[25]. Teknisestä suunnittelusta tehtiin vuonna 1994 toinen sopimus[26], jonka pohjalta saatiin vuonna 2001 valmiiksi yksityiskohtainen ja täysin kattava tekninen rakennesuunnitelma[27] tutkimuslaitteistosta, jolla pyrittäisiin osoittamaan fuusion toteutettavuus energianlähteenä, josta yhteisö voisi saada huomattavaa hyötyä varsinkin turvattaessa yhteisön energiansaannin varmuutta ja monimuotoisuutta pitkällä aikavälillä. (4) ITER-neuvottelujen seitsemän osapuolta (Euratom, Kiinan kansantasavalta, Intia, Japani, Korea, Venäjä ja Yhdysvallat), jotka edustavat yli puolta maailman väestöstä, ovat tehneet ITER-hankkeen yhteisestä toteutuksesta vastaavan fuusioenergia-alan kansainvälisen ITER-organisaation perustamisesta sopimuksen[28] (jäljempänä ’ITER-sopimus’), jolla perustetaan fuusioenergia-alan kansainvälinen ITER-organisaatio (jäljempänä ’ITER-organisaatio’). ITER-organisaation kotipaikaksi tulee St. Paul-lez-Durance (Ranska). (5) ITER-sopimuksen mukaan kaikkien sopimuspuolten on tuettava ITER-organisaation toimintaa erityisten oikeussubjektien kautta, joita kutsutaan hallinnointivirastoiksi ( Domestic Agency ). Jotta ITERin rakentaminen voisi alkaa ilman viivästyksiä ja koska Euratomilla on isäntänä toimivana sopimuspuolena erityisvastuita, kuten suurin vastuu voimavaroista ja sijoituspaikan valmisteluista, Euratomin oma hallinnointivirasto olisi perustettava mahdollisimman nopeasti. (6) Euratom ja Japani ovat tehneet laajemman lähestymistavan toimien yhteistoteutuksesta kahdenvälisen sopimuksen[29] (jäljempänä ’laajemman lähestymistavan Japani-sopimus’), jossa määritellään yhteisiä täydentäviä fuusiotutkimustoimia osana ns. laajempaa lähestymistapaa fuusioenergian nopeaan toteuttamiseen, josta sovittiin ITER-sopimuksen neuvotteluissa. Laajemman lähestymistavan Japani-sopimuksen mukaan Euratom toteuttaa tällaiset laajemman lähestymistavan toimet siten, että täytäntöönpanoelimenä toimii Euratomin oma hallinnointivirasto. (7) Mahdollisimman suurten synergia- ja mittakaavaetujen saavuttamiseksi Euratomin hallinnointiviraston olisi toteutettava myös pitkän aikavälin toimintaohjelma, jolla valmisteltaisiin demonstrointifuusioreaktoreiden ja niihin liittyvien laitteistojen rakentamista Euroopan teollisuuden kilpailukyvyn vahvistamiseksi tällä alalla. Toimintaohjelma on osa riippumattoman asiantuntijaryhmän tutkimusministerien pyynnöstä Belgian puheenjohtajuuskaudella tarkastelemaa nopeutettua ns. fast track -lähestymistapaa[30]. (8) Marraskuun 26.–27. päivänä 2003 pitämänsä kokouksen päätelmissä neuvosto päätti yksimielisesti valtuuttaa komission esittämään Ranskaa ITERin isäntävaltioksi ja Cadarache’ia ITERin sijoituspaikaksi. Lisäksi se päätti, että Euratomin osuudesta vastaava hallinnointivirasto olisi sijoitettava Espanjaan.[31] (9) Koska ITER-hankkeella ja laajemman lähestymistavan toimilla on perustavanlaatuista merkitystä fuusioteknologian kehittämisessä potentiaalisesti rajattomana, turvallisena, kestävänä, ympäristön kannalta vastuullisena ja taloudellisesti kilpailukykyisenä energialähteenä, Euratomin osuudesta vastaava hallinnointivirasto on syytä perustaa yhteisyritykseksi, josta määrätään Euratomin perustamissopimuksen V luvussa. (10) Yhteisyrityksen olisi harjoitettava eurooppalaisten ja kansainvälisten etujen mukaista julkisrahoitteista tutkimustoimintaa ja hoidettava kansainvälisistä sopimuksista johtuvia sitoumuksia. Sitä olisi pidettävä kansainvälisenä järjestönä seuraavissa säännöksissä tarkoitetussa merkityksessä: jäsenvaltioiden liikevaihtoverolainsäädännön yhdenmukaistamisesta 17 päivänä toukokuuta 1977 annetun kuudennen neuvoston direktiivin 77/388/ETY[32] 15 artiklan 10 kohdan toinen luetelmakohta, valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta 25 päivänä helmikuuta 1992 annetun neuvoston direktiivin 92/12/ETY[33] 23 artiklan 1 kohdan toinen luetelmakohta, vesi- ja energiahuollon sekä liikenteen ja postipalvelujen alalla toimivien yksiköiden hankintamenettelyjen yhteensovittamisesta 31 päivänä maaliskuuta 2004 annetun Euroopan parlamentin ja neuvoston direktiivin 2004/17/EY[34] 22 artikla sekä julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31 päivänä maaliskuuta 2004 annetun Euroopan parlamentin ja neuvoston direktiivin 2004/18/EY[35] 15 artikla. (11) Yhteisyrityksellä olisi oltava erilliset taloushallintoa koskevat säännöt, joista on neuvoteltu etukäteen komission kanssa ja jotka perustuvat varainhoidon puiteasetuksen[36] (jäljempänä ’varainhoitopuiteasetus’) periaatteisiin. Säännöissä olisi otettava huomioon yhteisyrityksen toiminnalle erityisesti sen kansainvälisistä velvoitteista aiheutuvat erityisvaatimukset. (12) Kansainvälisen tutkimusyhteistyön vahvistamiseksi yhteisyrityksen olisi oltava avoin sellaisten maiden osallistumiselle, jotka ovat tehneet ydinfuusioalan yhteistyösopimuksen Euratomin kanssa ja assosioineet näin omat ohjelmansa Euratomin ohjelmiin. (13) Ehdotuksissa neuvoston päätökseksi Euroopan atomienergiayhteisön (Euratom) seitsemännen ydinalan tutkimuksen ja koulutuksen puiteohjelmasta (2007–2011)[37] ja puiteohjelman täytäntöönpanevasta erityisohjelmasta[38] (jäljempänä ’seitsemäs puiteohjelma’) pidetään ITER-hanketta keskeisen tärkeänä Euroopan fuusiostrategian kannalta ja kaavaillaan Euratomin osallistumista ITER-organisaatioon, laajemman lähestymistavan toimiin ja muihin fuusioenergian demonstrointireaktorien valmisteluun tähtääviin toimiin yhteisyrityksen kautta. (14) JET-yhteisyrityksestä saadut kokemukset osoittavat, että mahdollisimman pätevän tieteellisen ja teknisen henkilöstön saamiseksi henkilöstölle on taattava vakaat työehdot ja tasavertainen kohtelu. Tästä syystä yhteisyrityksen koko henkilöstöön olisi sovellettava Euroopan yhteisöjen virkamiehiin sovellettavia henkilöstösääntöjä ja Euroopan yhteisöjen muuhun henkilöstöön sovellettavia palvelussuhteen ehtoja, joista säädetään asetuksessa (ETY, Euratom, EHTY) N:o 259/68[39]. (15) Koska yhteisyrityksen ei ole tarkoitus tavoitella taloudellista voittoa ja koska se hallinnoi Euratomin osallistumista yleistä etua koskevaan kansainväliseen tutkimushankkeeseen, sen toimintakyky edellyttää, että yhteisyritykseen, sen pääjohtajaan ja sen henkilöstöön sovelletaan 8 päivänä huhtikuuta 1965 tehtyä Euroopan yhteisöjen erioikeuksia ja vapauksia koskevaa pöytäkirjaa[40]. (16) Yhteisyrityksen toiminnan erityisluonteen ja fuusiotutkimuksen kehityksen kannalta suuren merkityksen vuoksi ja yhteisyritykselle myönnettävän julkisen rahoituksen järkevän ja tehokkaan käytön edistämiseksi yhteisyritykselle olisi myönnettävä kaikki Euratomin perustamissopimuksen liitteessä III luetellut edut. (17) Ottaen huomioon Euratomin perustamissopimuksen toisen osaston II luvussa määrätyt tiedon levittämistä koskevat yhteisön oikeudet ja velvollisuudet, yhteisyrityksen olisi toteutettava komission kanssa tarvittavat asiaan liittyvät järjestelyt. (18) Yhteisyrityksen ja Espanjan välillä olisi tehtävä sopimus toimistotiloista, etuoikeuksista ja vapauksista sekä muusta Espanjan yhteisyritykselle antamasta tuesta. (19) Tässä päätöksessä otetaan huomioon komission tekemän esiselvityksen tulokset ja erityisesti ydinenergiaa (fuusio) koskevan Euratomin tutkimuksen ja koulutuksen erityisohjelman neuvoa-antavan komitean puoltava lausunto ehdotuksista, ON TEHNYT TÄMÄN PÄÄTÖKSEN: 1 artikla Yhteisyrityksen perustaminen 1. Perustetaan 35 vuoden jaksoksi eurooppalainen yhteisyritys ITERiä ja fuusioenergian kehittämistä varten ( Fusion for Energy ) (jäljempänä ’yhteisyritys’). 2. Yhteisyrityksen tehtävänä on: a) vastata Euroopan atomienergiayhteisön (Euratom) osuudesta fuusioenergia-alan kansainvälisessä ITER-organisaatiossa, b) vastata Euratomin osuudesta Japanin kanssa toteutettavissa fuusioenergian nopeaan toteuttamiseen tähtäävissä laajemman lähestymistavan toimissa, c) toteuttaa toimintaohjelma, jolla valmistellaan demonstrointifuusioreaktorin ja muiden asiaan liittyvien laitteistojen, kuten kansainvälisen fuusiomateriaalien säteilytyslaitoksen (IFMIF), rakentamista. 3. Yhteisyrityksen päätoimipaikka on Barcelona, Espanja. 4. Yhteisyritystä on pidettävä direktiivin 77/388/ETY 15 artiklan 10 kohdan toisen luetelmakohdan, direktiivin 92/12/ETY 23 artiklan 1 kohdan toisen luetelmakohdan, direktiivin 2004/17/EY 22 artiklan ja direktiivin 2004/18/EY 15 artiklan säännösten mukaisena kansainvälisenä järjestönä. 2 artikla Osakkaat Yhteisyrityksen osakkaina ovat: a) Euratom, b) Euratomin jäsenvaltiot, c) kolmannet maat, jotka ovat tehneet hallitun ydinfuusion alalla yhteistyösopimuksen Euratomin kanssa, assosioineet näin omat tutkimusohjelmansa Euratomin ohjelmiin ja ilmaisseet halukkuutensa ryhtyä yhteisyrityksen osakkaiksi. 3 artikla Yhtiöjärjestys Hyväksytään yhteisyrityksen yhtiöjärjestys, joka on tämän päätöksen liitteenä. 4 artikla Rahoitus 1. Yhteisyrityksen tehtäviensä hoitamiseksi tarvitsemat varat määritellään seuraavasti: a) edellä 1 artiklan 2 kohdan a alakohdassa tarkoitettujen tehtävien osalta ITER-hankkeen yhteisestä toteutuksesta vastaavan fuusioenergia-alan kansainvälisen ITER-organisaation perustamisesta tehdyn sopimuksen mukaisesti, b) edellä 1 artiklan 2 kohdan b alakohdassa tarkoitettujen tehtävien osalta laajemman lähestymistavan toimien yhteistoteutuksesta tehdyn kahdenvälisen sopimuksen mukaisesti ja c) edellä 1 artiklan 2 kohdan c alakohdassa tarkoitettujen tehtävien osalta Euratomin perustamissopimuksen 7 artiklan nojalla hyväksyttyjen tutkimus- ja koulutusohjelmien mukaisesti. 2. Yhteisyrityksen varat koostuvat Euratomin osuudesta, ITERin isäntävaltion osuudesta, muiden kuin Euratomiin kuuluvien yhteisyrityksen osakkaiden vuotuisista jäsenosuuksista ja vapaaehtoisista maksuosuuksista sekä muista voimavaroista. 3. Edellä 1 kohdan mukaisesti määriteltyjen yhteisyrityksen tarvitsemien varojen ohjeellinen kokonaismäärä on 9 653 miljoonaa euroa[41]. Määrä jakautuu seuraavasti (miljoonissa euroissa): 2007–2016 | 2017–2041 | 2007–2041 Yhteensä | josta vuosina 2007–2011 | Nykyarvoina | 4 127 | 1 717 | 5 526 | 3 544 | 9 653 | 4. Euratomin ohjeellinen kokonaisosuus 3 kohdassa tarkoitetuista varoista on 7 649 miljoonaa euroa, josta enintään 15 prosenttia kohdistuu hallintomenoihin. Määrä jakautuu seuraavasti (miljoonissa euroissa): 2007–2016 | 2017–2041 | 2007–2041 Yhteensä | josta vuosina 2007–2011 | Nykyarvoina | 3 147 | 1 290 | 4 502 | 2 887 | 7 649 | 5 artikla Taloushallintoa koskevat säännöt 1. Yhteisyrityksellä on oltava erilliset taloushallintoa koskevat säännöt, jotka perustuvat varainhoitopuiteasetuksen periaatteisiin. Taloushallintoa koskevissa säännöissä voidaan poiketa varainhoitopuiteasetuksen säännöistä, jos yhteisyrityksen toiminnan erityistarpeet sitä edellyttävät ja jos asiasta on neuvoteltu etukäteen komission kanssa. 2. Yhteisyrityksen on perustettava oma sisäinen tarkastusyksikkö. 3. Yhteisyrityksen talousarvioon suoritettujen yhteisön osuuksien toteuttamista koskevan vastuuvapauden antaa neuvoston suosituksesta Euroopan parlamentti menettelyllä, joka on erillinen yleisen vastuuvapauden myöntämisestä. 4. Yhteisyrityksen kirjanpito sisällytetään komission kirjanpitoon. 6 artikla Henkilöstö Yhteisyrityksen henkilöstöön sovelletaan Euroopan yhteisöjen virkamiehiin sovellettavia henkilöstösääntöjä, Euroopan yhteisöjen muuhun henkilöstöön sovellettavia palvelussuhteen ehtoja sekä Euroopan yhteisöjen toimielinten näiden henkilöstösääntöjen ja palvelussuhteen ehtojen soveltamiseksi yhteisesti antamia sääntöjä. 7 artikla Erioikeudet ja vapaudet Yhteisyritykseen, sen pääjohtajaan ja sen henkilöstöön sovelletaan Euroopan yhteisöjen erioikeuksia ja vapauksia koskevaa pöytäkirjaa. 8 artikla Edut 1. Jäsenvaltioiden on myönnettävä yhteisyritykselle sen virallisen toiminnan puitteissa sen olomassaolon ajaksi kaikki Euratomin perustamissopimuksen liitteen III mukaiset edut. 2. Lisäksi jäsenvaltioiden on vapautettava yhteisyritys kaikista sille mahdollisesti lankeavista välillisistä veroista. 9 artikla Vastuu 1. Yhteisyrityksen sopimusperusteinen korvausvastuu määritellään asiaa koskevissa sopimusmääräyksissä ja kulloiseenkin sopimukseen sovellettavassa lainsäädännössä. 2. Euroopan yhteisöjen tuomioistuimella on toimivalta ratkaista asia yhteisyrityksen tekemässä sopimuksessa olevan välityslausekkeen nojalla. 3. Muuta kuin sopimukseen perustuvaa vastuuta koskevissa asioissa yhteisyrityksen on korvattava henkilöstönsä tehtäviään suorittaessaan aiheuttamat vahingot jäsenvaltioiden lainsäädännön yhteisten yleisten periaatteiden mukaisesti. 4. Euroopan yhteisöjen tuomioistuimella on toimivalta ratkaista tällaisten vahinkojen korvaamista koskevat riidat. 5. Kaikkien 1 ja 2 kohdassa tarkoitettuun vastuuseen liittyvien yhteisyrityksen maksujen ja niihin liittyvien kulujen ja kustannusten katsotaan olevan yhteisyrityksen menoja, jotka katetaan yhteisyrityksen varoista. 10 artikla Tiedon levittäminen Yhteisyritys sopii komission kanssa tarvittavista järjestelyistä, jotta yhteisö voi käyttää niitä oikeuksia ja täyttää ne velvollisuudet, joista määrätään Euratomin perustamissopimuksen toisen osaston II luvussa. 11 artikla Sopimus isäntävaltion kanssa Sopimus yhteisyrityksen ja Espanjan välillä on tehtävä kolmen kuukauden kuluessa tämän päätöksen voimaantulosta. 12 artikla Voimaantulo Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä . Tämä päätös on osoitettu kaikille jäsenvaltioille. Tehty Brysselissä Neuvoston puolesta Puheenjohtaja LIITE EHDOTUKSEEN NEUVOSTON PÄÄTÖKSEKSI YHTIÖJÄRJESTYS – EUROOPPALAINEN YHTEISYRITYS ITERiä JA FUUSIOENERGIAN KEHITTÄMISTÄ VARTEN ( FUSION FOR ENERGY ) 1 artikla Nimi, päätoimipaikka, osakkaat 1. Yhteisyrityksen nimi on ”Eurooppalainen yhteisyritys ITERiä ja fuusioenergian kehittämistä varten ( Fusion for Energy )” (jäljempänä ’yhteisyritys’). 2. Yhteisyrityksen päätoimipaikka on Barcelona, Espanja. 3. Yhteisyrityksen osakkaina ovat: a) Euroopan atomienergiayhteisö (jäljempänä ’Euratom’), b) Euratomin jäsenvaltiot, c) kolmannet maat, jotka ovat tehneet hallitun ydinfuusion alalla yhteistyösopimuksen Euratomin kanssa, assosioineet näin omat tutkimusohjelmansa Euratomin ohjelmiin ja ilmaisseet halukkuutensa ryhtyä yhteisyrityksen osakkaiksi (jäljempänä ’assosioituneet kolmannet maat’). 2 artikla Tavoitteet 1. Yhteisyrityksen tavoitteena on: a) vastata Euratomin osuudesta fuusioenergia-alan kansainvälisessä ITER-organisaatiossa (jäljempänä ’ITER-organisaatio’) ITER-hankkeen yhteisestä toteutuksesta vastaavan fuusioenergia-alan kansainvälisen ITER-organisaation perustamisesta […] tehdyn sopimuksen (jäljempänä ’ITER-sopimus’) mukaisesti, b) vastata Euratomin osuudesta Japanin kanssa toteutettavissa fuusioenergian nopeaan toteuttamiseen tähtäävissä laajemman lähestymistavan toimissa (jäljempänä ’laajemman lähestymistavan toimet’) laajemman lähestymistavan toimien yhteistoteutuksesta tehdyn kahdenvälisen sopimuksen (jäljempänä ’laajemman lähestymistavan Japani-sopimus’) mukaisesti ja c) toteuttaa toimintaohjelma, jolla valmistellaan demonstrointifuusioreaktorin ja muiden asiaan liittyvien laitteistojen, kuten kansainvälisen fuusiomateriaalien säteilytyslaitoksen (IFMIF), rakentamista. 3 artikla Toiminta 1. Euratomin ITER-hallinnointivirastona yhteisyritys ottaa ITER-sopimuksen voimassaoloajaksi hoitaakseen ITER-sopimuksessa määritellyt Euratomin velvollisuudet ITER-organisaatiota kohtaan. Erityisesti se: a) valvoo ITER-hankkeen sijoituspaikan valmisteluja, b) hankkii ITER-organisaation käyttöön komponentteja, laitteita, materiaaleja ja muita resursseja, c) hallinnoi hankintajärjestelyjä suhteessa ITER-organisaatioon ja varsinkin niihin liittyviä laadunvarmistusmenettelyjä, d) valmistelee ja koordinoi Euratomin osallistumista ITER-hankkeen tieteelliseen ja tekniseen hyödyntämiseen, e) toteuttaa tieteellisiä ja teknologisia tutkimus- ja kehitystoimia, joilla tuetaan Euratomin osuutta ITER-organisaatiossa, f) vastaa Euratomin rahoitusosuudesta ITER-organisaatiossa, g) toteuttaa järjestelyjä henkilöresurssien antamiseksi ITER-organisaation käyttöön, h) toimii yhteyskanavana ITER-organisaatioon päin ja harjoittaa muunlaista ITER-sopimusta hyödyttävää toimintaa. 2. Laajemman lähestymistavan Japani-sopimuksen täytäntöönpanoelimenä yhteisyritys ottaa hoitaakseen laajemman lähestymistavan toimiin liittyvät Euratomin velvollisuudet. Erityisesti se: a) hankkii laajemman lähestymistavan toimien käyttöön komponentteja, laitteita, materiaaleja ja muita resursseja, b) valmistelee ja koordinoi Euratomin osallistumista laajemman lähestymistavan toimien toteuttamiseen, c) toteuttaa tieteellisiä ja teknologisia tutkimus- ja kehitystoimia, d) vastaa Euratomin rahoitusosuudesta laajemman lähestymistavan toimissa, e) toteuttaa järjestelyjä henkilöresurssien antamiseksi laajemman lähestymistavan toimien käyttöön, f) harjoittaa muunlaista toimintaa, joka on tarpeen Euratomin velvollisuuksien täyttämiseksi laajemman lähestymistavan Japani-sopimusta edistävällä tavalla. 3. Valmistauduttaessa demonstrointifuusioreaktorin ja muiden asiaan liittyvien laitteistojen, kuten kansainvälisen fuusiomateriaalien säteilytyslaitoksen (IFMIF), rakentamiseen yhteisyritys toteuttaa ITER-toimista ja laajemman lähestymistavan toimista erillisen tutkimus-, kehitys- ja suunnitteluohjelman. 4. Lisäksi yhteisyritys harjoittaa muuta toimintaa, jolla pyritään edistämään 2 artiklassa määrättyjä kokonaistavoitteita esimerkiksi lisäämällä yleistä tietoisuutta yhteisyrityksestä ja sen tehtävästä. 4 artikla Oikeushenkilöllisyys Yhteisyritys on oikeushenkilö. Sillä on osakkaidensa lainkäyttövaltaan kuuluvilla alueilla laajin oikeushenkilölle kansallisen lainsäädännön mukaan kuuluva oikeuskelpoisuus. Erityisesti se voi tehdä sopimuksia, hankkia lisenssejä, hankkia ja luovuttaa irtainta ja kiinteää omaisuutta, ottaa lainaa sekä esiintyä kantajana tai vastaajana oikeudenkäynneissä. 5 artikla Hallintoelimet 1. Yhteisyrityksen hallintoelimet ovat hallintoneuvosto ja pääjohtaja. 2. Hallintoneuvostoa avustaa hallitus 7 artiklan mukaisesti. 3. Hallintoneuvosto ja pääjohtaja pyytävät 9 artiklan mukaisesti neuvoja tieteellisiltä ohjelmaryhmiltä. 6 artikla Hallintoneuvosto 1. Hallintoneuvosto vastaa yhteisyrityksen valvonnasta sen pyrkiessä 2 artiklan mukaisiin tavoitteisiinsa sekä varmistaa toiminnassa tiiviin yhteistyön yhteisyrityksen ja sen osakkaiden välillä. 2. Kullakin yhteisyrityksen osakkaalla on hallintoneuvostossa kaksi edustajaa, joista toisella on oltava tieteellistä/teknistä asiantuntemusta yhteisyrityksen toimintaan liittyvillä aloilla. 3. Hallintoneuvosto antaa suosituksia ja tekee päätöksiä tämän yhtiöjärjestyksen mukaisesti yhtiöjärjestyksen soveltamisalaan kuuluvissa asioissa. Hallintoneuvoston tehtävänä on erityisesti: a) vahvistaa Euratomin ehdotuksesta muutokset äänestysjärjestelmään ja äänimääriin sekä uusien osakkaiden äänimäärät, b) hyväksyä yhtiöjärjestyksen muutokset, c) päättää hallituksen sen päätettäviksi antamista kysymyksistä, d) nimittää hallituksen puheenjohtaja ja jäsenet, e) hyväksyä hankesuunnitelma, työohjelmat, resurssienkäyttösuunnitelma, henkilöstötaulukko ja henkilöstöpolitiikkaa koskeva suunnitelma, f) vahvistaa vuotuinen talousarvio ja hyväksyä vuotuinen tilinpäätös taloushallintoa koskevien sääntöjen mukaisesti, g) käyttää pääjohtajan suhteen 10 artiklan 3 kohdassa määrättyä toimivaltaa, h) hyväksyä yhteisyrityksen perusorganisaatiorakenne, i) vahvistaa yhteisyrityksen taloushallintoa koskevat säännöt ja niiden täytäntöönpanosäännöt 13 artiklan 1 kohdan mukaisesti, j) vahvistaa 10 artiklan 2 ja 4 kohdassa tarkoitetut henkilöstöä koskevat täytäntöönpanosäännöt, k) vahvistaa täytäntöönpanosäännöt, jotka koskevat henkilöresurssien asettamista ITER-organisaation ja laajemman lähestymistavan toimien käyttöön, l) vahvistaa petosten ja väärinkäytösten torjuntaa sekä mahdollisten eturistiriitojen hallintaa koskevat säännöt ja ohjeet sekä soveltaa niitä, m) hyväksyä yhteisyrityksen ja Espanjan (jäljempänä ’isäntävaltio’) välinen sopimus, n) päättää kaikista maa- ja muun kiinteän omaisuuden hankinnoista, myynneistä ja kiinnityksistä, takaussitoumusten ja vakuuksien antamisesta, osakkuuksien hankkimisesta muissa yrityksissä tai instituutioissa sekä lainojen myöntämisestä ja ottamisesta, o) hyväksyä kolmansien maiden tai niiden instituutioiden, yritysten tai henkilöiden taikka kansainvälisten järjestöjen kanssa tehtävien sopimusten tai muiden järjestelyjen tekeminen, p) hyväksyä vuosittaiset toimintakertomukset, jotka koskevat yhteisyrityksen edistymistä työohjelmien mukaisessa toiminnassa ja resurssien käyttöä, q) vahvistaa yhteisymmärryksessä Euroopan komission (jäljempänä ’komissio’) kanssa säännöt, jotka koskevat teollisuuspolitiikan periaatteita, teollis- ja tekijänoikeuksia ja tiedon levittämistä, r) perustaa tieteelliset ohjelmaryhmät ja nimittää niiden jäsenet, s) käyttää sellaista muuta toimivaltaa ja vastata muusta toiminnasta, täydentävien elinten perustaminen mukaan luettuna, joka on tarpeen sen tehtävien hoitamiseksi sen tavoitteita edistävällä tavalla. 4. Yhteisyrityksen osakkaiden äänimäärät määritellään liitteessä I. Kunkin osakkaan äänioikeus on jakamaton. 5. Edellä 3 kohdan a ja b alakohdassa tarkoitetut päätökset on tehtävä hallintoneuvoston yksimielisellä päätöksellä. Edellä 3 kohdan c–n alakohdassa tarkoitetut päätökset on tehtävä hallintoneuvoston äänten kahden kolmasosan enemmistöllä. Ellei toisin mainita, kaikki muut hallintoneuvoston päätökset edellyttävät äänten yksinkertaista enemmistöä. Enemmistöpäätökset ovat päteviä vain jos ne sisältävät Euratomin puoltavat äänet. 6. Hallintoneuvosto valitsee puheenjohtajansa keskuudestaan Euratomin ehdotuksen pohjalta. Puheenjohtaja valitaan kahdeksi vuodeksi. Puheenjohtaja voidaan valita uudelleen kerran. 7. Hallintoneuvosto kokoontuu puheenjohtajan kutsumana vähintään kahdesti vuodessa. Hallintoneuvosto voidaan kutsua kokoon myös sen jäsenten yksinkertaisella enemmistöllä tai pääjohtajan tai Euratomin pyynnöstä. Kokoukset pidetään yleensä yhteisyrityksen päätoimipaikassa. 8. Yhteisyrityksen pääjohtaja ja hallituksen puheenjohtaja osallistuvat hallintoneuvoston kokouksiin, jollei erityistapauksissa toisin päätetä. 9. Hallintoneuvosto vahvistaa oman työjärjestyksensä. Lisäksi se hyväksyy hallituksen työjärjestyksen äänten kahden kolmasosan enemmistöllä. 7 artikla Hallitus 1. Hallitus avustaa hallintoneuvostoa päätösten valmistelussa ja hoitaa muita hallintoneuvoston sille osoittamia tehtäviä. 2. Hallitus koostuu kolmestatoista jäsenestä, jotka nimittää hallintoneuvosto sellaisten arvostetussa asemassa olevien henkilöiden keskuudesta, joilla on ammattikokemusta tässä artiklassa kuvattujen tehtävien kannalta merkityksellisissä tieteellisistä, teknisissä ja taloudellisissa kysymyksissä. Yksi hallituksen jäsen edustaa Euratomia. 3. Hallituksen tehtävänä on erityisesti: a) hyväksyä hankintasopimusten tekeminen taloushallintoa koskevien sääntöjen mukaisesti, b) antaa hallintoneuvostolle lausuntoja ja suosituksia, jotka koskevat pääjohtajan laatimia ehdotuksia hankesuunnitelmaksi, työohjelmiksi, resurssienkäyttösuunnitelmaksi ja vuotuiseksi talousarvioksi ja tilinpäätökseksi ja c) siirtää asianmukaisesti perustelluissa tapauksissa hankintasopimuksia koskevia päätöksiä tai muita sille kuuluvia päätöksiä hallintoneuvoston tehtäviksi. 4. Kullakin hallituksen jäsenellä on yksi ääni. 5. Ellei toisin mainita, hallituksen päätökset edellyttävät yhdeksää puoltavaa ääntä, joihin sisältyy Euratomin ääni. 6. Hallituksen jäsenet nimitetään kahden vuoden kaudeksi, joka on uusittavissa kerran. Vähintään puolen jäsenistä on vaihduttava joka toinen vuosi. 7. Kun jäsenen toimikausi päättyy, hän jatkaa tehtävässään, kunnes hänet on nimitetty uudeksi toimikaudeksi tai hänen tilalleen on nimitetty uusi jäsen. Jäsenen erotessa hän jatkaa tehtävässään, kunnes hänen tilalleen on nimitetty uusi jäsen. 8. Hallituksen puheenjohtajan nimittää hallintoneuvosto kahden vuoden kaudeksi, joka on uusittavissa kerran. 9. Hallitus kokoontuu puheenjohtajan kutsumana vähintään kuudesti vuodessa. Hallitus voidaan kutsua kokoon myös vähintään kolmen sen jäsenen, pääjohtajan tai Euratomin pyynnöstä. Kokoukset pidetään yleensä yhteisyrityksen päätoimipaikassa. 10. Hallituksen puheenjohtaja osallistuu hallintoneuvoston kokouksiin, jollei hallintoneuvosto toisin päätä. 11. Hallitus vahvistaa työjärjestyksensä, jonka hallintoneuvosto on ennalta hyväksynyt. 8 artikla Pääjohtaja 1. Pääjohtaja vastaa toimitusjohtajana yhteisyrityksen päivittäisestä johtamisesta, ja hän on sen laillinen edustaja. 2. Pääjohtajan nimittää hallintoneuvosto Euratomin ehdotuksesta viiden vuoden kaudeksi. Euratomin tehtyä arvioinnin pääjohtajan toiminnasta ja annettua asiaa koskevan ehdotuksen hallintoneuvosto voi jatkaa pääjohtajan toimikautta enintään viidellä vuodella. 3. Pääjohtajaan sovelletaan Euroopan yhteisöjen virkamiehiin ja muuhun henkilöstöön sovellettavia sääntöjä ja ehtoja, jollei tässä yhtiöjärjestyksessä toisin määrätä. 4. Pääjohtaja panee täytäntöön työohjelmat ja ohjaa 3 artiklassa kuvattua toimintaa. Hän toimittaa hallintoneuvostolle, hallitukselle, tieteellisille ohjelmaryhmille ja mahdollisille täydentäville elimille kaikki tiedot, jotka ne tarvitsevat tehtäviensä suorittamisessa. Pääjohtajan tehtävänä on erityisesti: a) organisoida henkilöstö, johtaa sitä ja valvoa sitä, sekä käyttää sen suhteen 10 artiklan 3 kohdassa määrättyä toimivaltaa, b) määritellä yhteisyrityksen perusorganisaatiorakenne ja antaa se hallintoneuvoston hyväksyttäväksi, c) laatia hankesuunnitelma, yhteisyrityksen työohjelmat ja henkilöstöpolitiikkaa koskeva suunnitelma ja pitää niitä säännöllisesti ajan tasalla, d) laatia ITER-sopimuksen ja laajemman lähestymistavan Japani-sopimuksen mukaisesti täytäntöönpanosäännöt, jotka koskevat henkilöresurssien asettamista ITER-organisaation ja laajemman lähestymistavan toimien käyttöön, e) laatia yhteisyrityksen taloushallintoa koskevien sääntöjen mukaisesti resurssienkäyttösuunnitelmat ja vuotuiset talousarvioesitykset, mukaan luettuna yhteisyrityksen henkilöstötaulukko, f) toteuttaa talousarvio, pitää kirjanpitoa ja laatia vuotuiset tilinpäätökset yhteisyrityksen taloushallintoa koskevien sääntöjen mukaisesti, g) varmistaa moitteettoman varainhoidon ja sisäisen valvonnan soveltaminen, h) laatia säännöt, jotka koskevat teollis- ja tekijänoikeuksia, teollisuuspolitiikan periaatteita ja tiedon levittämistä, i) laatia vuosittaiset toimintakertomukset, jotka koskevat yhteisyrityksen edistymistä työohjelmien ja resurssienkäyttösuunnitelmien mukaisessa toiminnassa, j) laatia muita hallintoneuvoston tai hallituksen mahdollisesti pyytämiä raportteja, k) avustaa hallintoneuvostoa, hallitusta ja mahdollisia täydentäviä elimiä antamalla niiden käyttöön sihteeristöpalveluja, l) osallistua hallintoneuvoston kokouksiin, jollei hallintoneuvosto toisin päätä, ja osallistua hallituksen kokouksiin, m) varmistaa, että yhteisyrityksen käytössä on tieteellistä ja teknistä asiantuntemusta sen toiminnan kehittämistä varten ja n) harjoittaa muunlaista yhteisyrityksen tavoitteita edistävää toimintaa ja tehdä tarvittaessa asiaa koskevia ehdotuksia hallintoneuvostolle. 9 artikla Tieteelliset ohjelmaryhmät 1. Hallintoneuvosto nimittää tieteellisten ohjelmaryhmien jäsenet. Tieteellisen ohjelmaryhmän puheenjohtaja valitaan sen jäsenten keskuudesta. 2. Tieteellinen ohjelmaryhmä antaa hallintoneuvostolle ja pääjohtajalle tarpeen mukaan neuvoja hankesuunnitelman ja työohjelmien laadintaan ja täytäntöönpanoon liittyvissä kysymyksissä. 10 artikla Henkilöstö 1. Yhteisyrityksen henkilöstö avustaa pääjohtajaa tämän tehtävien suorittamisessa ja koostuu pääsääntöisesti yhteisyrityksen osakkaiden kansalaisista. 2. Yhteisyrityksen henkilöstöön sovelletaan asetuksessa (ETY, Euratom, EHTY) N:o 259/68[42] säädettyjä Euroopan yhteisöjen virkamiehiin sovellettavia henkilöstösääntöjä ja Euroopan yhteisöjen muuhun henkilöstöön sovellettavia palvelussuhteen ehtoja (jäljempänä ’henkilöstösäännöt’) sekä Euroopan yhteisöjen toimielinten näiden henkilöstösääntöjen ja palvelussuhteen ehtojen soveltamiseksi yhteisesti antamia sääntöjä. Hallintoneuvosto vahvistaa yhteisymmärryksessä komission kanssa tarvittavat täytäntöönpanosäännöt noudattaen henkilöstösääntöjen 110 artiklassa säädettyjä menettelyjä. 3. Yhteisyritys käyttää henkilöstönsä suhteen nimittävälle viranomaiselle annettuja valtuuksia. 4. Hallintoneuvosto voi vahvistaa sääntöjä, jotka mahdollistavat yhteisyrityksen osakkaiden kansallisten asiantuntijoiden lähettämisen komennukselle yhteisyrityksen palvelukseen. 11 artikla Työohjelmat ja resurssienkäyttösuunnitelma Pääjohtaja laatii vuosittain hallintoneuvostolle toimitettavaksi hankesuunnitelman, resurssienkäyttösuunnitelman sekä yksityiskohtaiset vuotuiset työohjelmat ja talousarvion. Kutakin 3 artiklassa määriteltyä kolmea toimintakokonaisuutta varten laaditaan oma työohjelma. 12 artikla Varat 1. Yhteisyrityksen varat koostuvat Euratomin osuudesta, muiden osakkaiden vuotuisista jäsenosuuksista ja vapaaehtoisista maksuosuuksista, ITERin isäntävaltion osuudesta sekä muista voimavaroista: a) Euratomin osuus suoritetaan Euratomin perustamissopimuksen 7 artiklan nojalla toteuttavien tutkimus- ja koulutusohjelmien kautta, b) vuotuiset jäsenosuudet suoritetaan rahoituksena liitteen II mukaisesti, c) vapaaehtoiset osuudet voidaan suorittaa rahamääräisinä tai luontaissuorituksina, eikä niiden katsota sisältyvän vuotuiseen jäsenosuuteen, d) ITERin isäntävaltion osuus, e) lisävaroja voidaan saada käyttöön hallintoneuvoston hyväksymin ehdoin. 2. Yhteisyrityksen varoja on käytettävä yksinomaan 2 artiklassa määriteltyjen yhteisyrityksen tavoitteiden edistämiseen. Luontaissuoritusten arvon määrittelee yhteisyritys. Ellei 19 artiklasta muuta johdu, menojen kattamisen jälkeen yhteisyritykselle mahdollisesti jääviä varoja ei jaeta yhteisyrityksen osakkaille. 13 artikla Taloushallintoa koskevat säännöt 1. Taloushallintoa koskevat säännöt ja niiden täytäntöönpanosäännöt vahvistaa hallintoneuvosto. 2. Taloushallintoa koskevissa säännöissä vahvistetaan yhteisyrityksen talousarvion laatimista ja toteuttamista koskevat säännöt. 3. Taloushallintoa koskevien sääntöjen on oltava liitteessä III esitettyjen yleisten periaatteiden mukaisia. 14 artikla Vuotuinen toimintakertomus Vuotuisessa toimintakertomuksessa esitetään tiedot yhteisyrityksen työohjelmien toteuttamisesta. Kertomuksessa selostetaan yhteisyrityksen suorittamat toimet ja arvioidaan tuloksia suhteessa asetettuihin tavoitteisiin ja aikatauluun. Siinä arvioidaan toteutettuihin toimiin liittyviä riskejä sekä voimavarojen käyttöä ja yhteisyrityksen yleistä toimintaa. Vuotuisen toimintakertomuksen laatii pääjohtaja ja sen hyväksyy hallintoneuvosto. Se toimitetaan osakkaille, komissiolle, Euroopan parlamentille ja Euroopan unionin neuvostolle (jäljempänä ’neuvosto’). 15 artikla Vuotuinen tilinpäätös ja valvonta 1. Alustava tilinpäätös on toimitettava komissiolle ja Euroopan yhteisöjen tilintarkastustuomioistuimelle (jäljempänä ’tilintarkastustuomioistuin’) kunkin varainhoitovuoden päättymistä seuraavien kahden kuukauden kuluessa. Pääjohtajan on toimitettava lopullinen tilinpäätös komissiolle, neuvostolle, Euroopan parlamentille ja tilintarkastustuomioistuimelle kunkin varainhoitovuoden päättymistä seuraavien kuuden kuukauden kuluessa. Euroopan parlamentti antaa ennen vuoden n+2 huhtikuun 30 päivää neuvoston suosituksesta pääjohtajalle vastuuvapauden, joka koskee yhteisyrityksen talousarvioon suoritettujen yhteisön osuuksien toteuttamista vuonna n . 2. Komission päätöksellä 1999/352/EY, EHTY, Euratom[43] perustetulla Euroopan petostentorjuntavirastolla (OLAF) on yhteisyrityksen ja sen henkilöstön suhteen sama toimivalta kuin sillä on komission yksiköiden suhteen. Perustamisensa yhteydessä yhteisyritys liittyy Euroopan parlamentin, neuvoston ja komission 25 päivänä toukokuuta 1999 tekemään toimielinten väliseen sopimukseen Euroopan petostentorjuntaviraston (OLAF) sisäisistä tutkimuksista[44]. Hallintoneuvosto hyväksyy tämän liittymisen ja vahvistaa tarvittavat järjestelyt petostentorjuntaviraston suorittamien sisäisten tutkimusten helpottamiseksi. 3. Kaikissa yhteisyrityksen tekemissä päätöksissä ja sopimuksissa on nimenomaisesti mainittava, että petostentorjuntavirasto ja tilintarkastustuomioistuin voivat suorittaa kaikkien yhteisöltä varoja saaneiden sopimuspuolten ja näiden alihankkijoiden asiakirjojen tarkastuksia paikan päällä, myös lopullisten edunsaajien toimitiloissa. 16 artikla Liittyminen 1. Liittyessään Euratomiin Euroopan unionin uusi jäsenvaltio tulee myös yhteisyrityksen osakkaaksi. 2. Osakkaaksi tulee myös sellainen kolmas maa, joka tekee hallitun ydinfuusion alalla yhteistyösopimuksen Euratomin kanssa, assosioi näin omat tutkimusohjelmansa Euratomin ohjelmiin ja ilmaisee halukkuutensa ryhtyä yhteisyrityksen osakkaaksi. 17 artikla Kesto Yhteisyritys perustetaan 35 vuodeksi. 18 artikla Isäntävaltion tarjoama tuki Yhteisyrityksen ja isäntävaltion välillä tehdään erillinen sopimus, joka koskee erityisesti toimipaikkaa ja tarjottavaa tukea. 19 artikla Yhteisyrityksen purkaminen 1. Yhteisyritys puretaan 17 artiklassa määrätyn kauden päättyessä tai neuvoston päätöksestä. 2. Yhteisyrityksen purkamiseen liittyviä menettelyjä varten hallintoneuvosto nimittää yhden tai useamman selvittäjän, jotka toimivat hallintoneuvoston antamien ohjeiden mukaisesti. 3. Yhteisyrityksen purkamisen yhteydessä se palauttaa isäntävaltiolle kaikki fyysiset hyödykkeet, jotka isäntävaltio on antanut tukena sen käyttöön 18 artiklassa tarkoitetun, isäntävaltion kanssa tehdyn sopimuksen mukaisesti. 4. Kun tukena saadut fyysiset hyödykkeet on palautettu 3 kohdassa määrätyllä tavalla, jäljelle jäävät varat käytetään yhteisyrityksen vastuiden ja sen purkamisesta aiheutuvien kustannusten kattamiseen. Mahdollinen yli- tai alijäämä jaetaan purkamisajankohtana yhteisyrityksen osakkaina olevien kesken sen mukaan, mikä on kunkin osakkaan kokonaisosuus yhteisyrityksessä. 20 artikla Oikeuksien omistajuus ja kohdentuminen 1. Yhteisyritys omistaa kaikki voimavarat ja aikaansaamansa tai hankkimansa aineelliset ja aineettomat hyödykkeet ja rahoitusomaisuuden ellei toisin ole sovittu komission ja yhteisyrityksen välillä. 2. Osakkaiden on annettava ilmaiseksi yhteisyrityksen käyttöön yhteisyrityksen toimintaan liittyvistä ennen yhteisyrityksen perustamista tehdyistä hankintasopimuksista ja tilauksista johtuvat oikeudet ja velvollisuudet. 3. Yhteisyritys voi ottaa nimiinsä 2 kohdassa tarkoitetut hankintasopimukset ja tilaukset. 21 artikla Muutokset 1. Jokainen yhteisyrityksen osakas voi tehdä hallintoneuvostolle ehdotuksia tämän yhtiöjärjestyksen muuttamiseksi, sanotun kuitenkaan rajoittamatta 6 artiklan 3 kohdan a alakohdan soveltamista. 2. Hallintoneuvoston hyväksyttyä ehdotuksen se annetaan komission käsiteltäväksi. 3. Komissio voi Euratomin perustamissopimuksen 50 artiklan mukaisesti tehdä neuvostolle ehdotuksen muutosten hyväksymisestä. 22 artikla Riitojen ratkaiseminen 1. Sanotun rajoittamatta Euratomin perustamissopimuksen 154 artiklan soveltamista, mikä tahansa yhteisyrityksen osakkaiden välinen tai yhden tai useamman osakkaan ja yhteisyrityksen välinen, tämän yhtiöjärjestyksen tulkintaa tai soveltamista koskeva riita, jota ei voida hallintoneuvoston myötävaikutuksella sopia, voidaan riidan minkä tahansa osapuolen pyynnöstä antaa sovittelulautakunnan ratkaistavaksi. 2. Sovittelulautakunta perustetaan kutakin yksittäistä tapausta varten. Lautakunta koostuu kolmesta riidan osapuolten yhdessä nimittämästä jäsenestä. Sovittelulautakunnan jäsenet valitsevat keskuudestaan puheenjohtajansa. 3. Jos riidan osapuolet eivät pysty nimittämään sovittelulautakunnan jäseniä kahden kuukauden kuluessa siitä, kun pyyntö riidan ratkaisemisesta sovittelulautakunnassa on tehty, tai jos sovittelulautakunnan jäsenet eivät ole kuukauden kuluessa nimittämisestään kyenneet valitsemaan keskuudestaan puheenjohtajaa, jäsenen, jäsenet tai puheenjohtajan nimittää riidan yhden osapuolen pyynnöstä Euroopan yhteisöjen tuomioistuimen presidentti. 4. Sovittelulautakunta antaa päätöksensä äänten enemmistöllä. Päätös on sitova ja lopullinen. YHTEISYRITYKSEN YHTIÖJÄRJESTYS LIITE I HALLINTONEUVOSTON ÄÄNIMÄÄRÄT Hallintoneuvoston jäsenten äänimäärät jakautuvat seuraavasti: Euratom | 5 | Alankomaat | 2 | Belgia | 2 | Bulgaria | 1 | Espanja | 3 | Irlanti | 2 | Italia | 5 | Itävalta | 2 | Kreikka | 2 | Kypros | 1 | Latvia | 2 | Liettua | 1 | Luxemburg | 1 | Malta | 1 | Portugali | 2 | Puola | 3 | Ranska | 5 | Romania | 2 | Ruotsi | 2 | Saksa | 5 | Slovakia | 2 | Slovenia | 2 | Suomi | 2 | Sveitsi | 2 | Tanska | 2 | Tšekki | 2 | Unkari | 2 | Viro | 1 | Yhdistynyt kuningaskunta | 5 | YHTEISYRITYKSEN YHTIÖJÄRJESTYS LIITE II VUOTUISET JÄSENMAKSUOSUUDET 1. Euratomia lukuun ottamatta osakkaat suorittavat yhteisyritykselle vuotuisen jäsenmaksun. 2. Vuotuisten jäsenmaksujen kokonaismäärä vuonna N lasketaan käyttäen perustana hallintoneuvoston määrittelemää yhteisyrityksen hallintoon kyseisenä vuonna tarvittavaa varojen määrää. 3. Vuotuisten jäsenmaksujen kokonaismäärä saa olla enintään 10 prosenttia 2 kohdassa tarkoitetusta yhteisyrityksen hallintoon kyseisenä vuonna tarvittavasta varojen määrästä. 4. Ellei hallintoneuvosto yksimielisesti toisin päätä, kunkin osakkaan vuotuinen jäsenmaksuosuus määräytyy seuraavasti: a) vähintään 0,1 prosentin osuus 2 kohdassa tarkoitetusta vuotuisten jäsenmaksujen kokonaismäärästä, b) lisäosuus, joka lasketaan suhteessa osakkaan (euromääräiseen) osuuteen Euratomin rahoitusosuudessa yhteisön fuusiotutkimusohjelmassa vuonna N-2. YHTEISYRITYKSEN YHTIÖJÄRJESTYS LIITE III TALOUSHALLINTOA KOSKEVAT SÄÄNNÖT: YLEISET PERIAATTEET 1. Taloushallintoa koskevissa säännöissä noudatetaan seuraavia budjettiperiaatteita: a) yhtenäisyyden ja talousarvion totuudenmukaisuuden periaate, b) vuotuisuuden periaate, c) tasapainon periaate, d) laskentayksikön periaate, e) yleiskatteisuuden periaate, f) erittelyn periaate, g) moitteettoman varainhoidon periaate, h) seurattavuuden periaate. 2. Yhteisyrityksellä on oltava käytössä sisäisen valvonnan normit ja mekanismit, mukaan luettuina rahoitusketjuja koskevat säännöt ja rahoitustoimia koskevat menettelyt. 3. Yhteisyritys perustaa sisäisen tarkastusyksikön. 4. Sanotun rajoittamatta 1 kohdan c alakohdassa tarkoitetun tasapainon periaatteen noudattamista, yhteisyritys voi yhtiöjärjestyksen 4 artiklan mukaisesti ottaa lainaa hallintoneuvoston päätöksellä ja taloushallintoa koskevissa säännöissä määritellyin edellytyksin. 5. Taloushallintoa koskevissa säännöissä määritellään erityisesti seuraavat seikat: a) varainhoitovuosi, joka alkaa tammikuun ensimmäisenä päivänä ja päättyy joulukuun viimeisenä päivänä, b) monivuotista hankesuunnitelmaa, resurssienkäyttösuunnitelmaa sekä niiden esitystapaa ja rakennetta koskevat säännöt ja menettelyt, mukaan luettuina budjettisäännöt ja -arviot viiden vuoden kaudeksi, c) vuotuisia työohjelmia, resurssienkäyttösuunnitelmaa sekä niiden esitystapaa ja rakennetta koskevat säännöt ja menettelyt, mukaan luettuina budjettisäännöt ja -arviot kahden vuoden kaudeksi, d) vuotuisen talousarvion laatimiseen, hyväksymiseen ja toteuttamiseen liittyvät säännöt ja menettelyt, mukaan luettuina sitoumuksia ja maksuja koskevat menettelyt, e) osakkailta saatavien varojen perintää ja korkoa koskevat periaatteet, f) sisäisen rahoitustarkastuksen säännöt ja menettelyt, mukaan luettuina toimivallan delegointi ja varsinkin enimmäismäärät, joiden puitteissa pääjohtaja voi tehdä hankintasopimuksia hallituksen hyväksynnällä tai ilman sitä, g) yhteisyrityksen osakkaiden maksuosuuksien laskentamenetelmää ja siirtämistä koskevat säännöt ja menettelyt, h) resurssien hallintaa koskevat säännöt ja menettelyt, mukaan luettuina aineellisten ja aineettomien hyödykkeiden hankintaa, myyntiä ja arvon määrittelyä koskevat menettelyt, i) kirjanpitoa ja inventaareja ja niiden muotoa sekä vuositaseen laadintaa ja esitystapaa koskevat säännöt ja menettelyt, j) eturistiriitojen hallintaa sekä epäillyistä sääntöjenvastaisuuksista ja petoksista ilmoittamista koskevat säännöt ja menettelyt. 6. Yhteisyrityksellä on oltava suoriteperusteinen kirjanpito, joka noudattaa kansainvälisiä tilinpäätösstandardeja. Tulot ja menot kirjataan erillisinä laadittaessa vuotuista tilinpäätöstä, joka kattaa talousarvion mukaisesti toteutuneet sitoumukset ja maksut sekä hallintomenot. Yhteisyritys ei pidä eri tilejä eri osakkailta tulevalle rahoitukselle, mutta vuotuiset jäsenmaksuosuudet ja harjoitettu toiminta on eriteltävä kirjanpidossa. 7. Yhteisyrityksen henkilöstötaulukko laaditaan yhteisymmärryksessä komission kanssa ja noudattaen Euroopan yhteisöjen yleiseen talousarvioon sovellettavan varainhoitoasetuksen 46 artiklan 3 kohdan d alakohtaa. 8. Yhteisyrityksen kunkin varainhoitovuoden tulo- ja menoarviot, liikekirjanpito ja tasetiedot annetaan komission, neuvoston ja Euroopan parlamentin käyttöön. 9. Yhteisyritys vahvistaa säännöt ja määräykset, joilla muodostetaan ITER-organisaation hankintajärjestelmään yhdistetty ja sen kanssa yhteensopiva hankintajärjestelmä. Tässä otetaan huomioon yhteisyrityksen toiminnan erityispiirteet, jotka johtuvat muun muassa kansainvälisistä sitoumuksista. Tarkoituksena on, että yhteisyritys suoriutuu suunnitelluista hankintatehtävistään tehokkaasti ja nopeasti. SÄÄDÖKSEEN LIITTYVÄ RAHOITUSSELVITYS 1. EHDOTUKSEN NIMI: Neuvoston päätös eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle 2. LUOKITTELU TOIMINTOPERUSTEISESSA JOHTAMIS- JA BUDJETOINTIJÄRJESTELMÄSSÄ TUTKIMUS – Fuusioenergiatutkimus 3. OIKEUSPERUSTA Euratomin perustamissopimuksen 45–51 artikla 4. BUDJETTIKOHTA/-KOHDAT 4.1. Budjettikohdat (toimintamäärärahat sekä niihin liittyvät teknisen ja hallinnollisen avun määrärahat (entiset BA-budjettikohdat)) ja budjettinimikkeet: 08.1902 (toimintamenot) ja 08.010440 (hallintomenot) 4.2. Toiminnan ja sen rahoitusvaikutusten kesto: 35 vuotta neuvoston päätöksen voimaantulosta (2007–2041) 4.3. Budjettitiedot (rivejä lisätään tarvittaessa): Budjettikohta | Menolaji | Uusi | EFTA osallistuu | Ehdokasmaat osallistuvat | Rahoitusnäkymien otsake | 08.19.02 | Ei-pakoll. | JM[45] | KYLLÄ* | EI | EI | Nro [1a] | 08.01.04.40 | Ei-pakoll. | EI-JM[46] | KYLLÄ* | EI | EI | Nro [1a] | * Euratomin tutkimustalousarvio Yhteisyritys hallinnoi omia hallintomäärärahojaan omien taloushallintoa koskevien sääntöjensä mukaisesti. Yhteisön osallistumista koskeva menettely vahvistetaan komission ja yhteisyrityksen välisellä sopimuksella: - Yhteisyrityksen ehdotuksen mukainen alustava vuotuinen talousarvio toimitetaan komissiolle alustavaan talousarvioesitykseen liittyvän menettelyn aikana (N-1). - Kun vuotuinen talousarvio on vahvistettu, yhteisyritys esittää komissiolle virallisen pyynnön vuonna N tarvittavista määrärahoista (toiminta- ja hallintomenot). - Kun pyyntö on hyväksytty, komissio sitoo kaikki budjettikohdan varat ja maksaa yhteisyrityksen toiminta- ja hallintomenoja perusteltujen pyyntöjen pohjalta. 5. YHTEENVETO RESURSSEISTA 5.1. Taloudelliset resurssit Kaikki tässä rahoitusselvityksessä esitetyt luvut ovat alustavia ja edellyttävät rahoituskehyksen sekä tutkimuksen puiteohjelmien ja niihin liittyvien erityisohjelmien hyväksymistä. Luvut on esitetty nykyarvoina [47], ellei tosin mainita. Yhteisyrityksen muiden osakkaiden odotetut osuudet on annettu tiedoksi jäljempänä olevissa taulukoissa. 5.1.1. ITER ITERin rakentamisen, käytön ja käytöstä poistamisen arvioidut kokonaiskustannukset on esitetty taulukossa 1[48]. Euratomin seitsemännestä puiteohjelmasta (2007–2011)[49] ja sen erityisohjelmasta[50] rahoitettavaksi yhteisön rahoitusosuudeksi arvioidaan 986 miljoonaa euroa, kun yhteisön koko rahoitusosuuden ennakoidaan olevan 4 926 miljoonaa euroa. ITERin rakennusvaiheessa yhteisön rahoitusosuus muodostaa 36,4 % ja isäntävaltion rahoitusosuus 9,1 % ITERin rakentamisen kokonaiskustannuksista. ITERin käyttö- ja käytöstäpoistovaiheessa yhteisön rahoitusosuus on 27 % ja isäntävaltion rahoitusosuus 7 % ITERin käytön ja käytöstä poistamisen kokonaiskustannuksista. Yhteisyritys hallinnoi sekä yhteisön että isäntävaltion rahoitusosuuksia. On syytä huomata, että Euratomin osallistuminen ITER-hankkeeseen ja teknologiatoimiin (IFMIF, ”laajempi lähestymistapa”) tapahtuu suurelta osin komponenttien hankinnan ja toimittamisen kautta. Tässä rahoitusselvityksessä annetut luvut vastaavat näiden komponenttien arvioitua arvoa, mutta todelliset hankintakustannukset voivat poiketa esitetyistä luvuista, koska kyse on erittäin pitkälle erikoistuneista komponenteista. Taulukko 1: ITER KUSTANNUKSET YHTEENSÄ | Milj. euroa | Yhteisön rahoitus-osuus (%)* | ITERin isäntä-valtion rahoitus-osuus (%) | Yhteisön rahoitus | 7. puite- ja erityisohj. 2007-2011 | I | ITERIN RAKENTAMINEN (10 VUOTTA) 2007–2016[51] | a | 5 550 | Yht. vuoden 2005 kiinteinä hintoina | 36,4% | 9,1% | 2 018 | b | 6 322 | Yht. nykyhintoina | 36,4% | 9,1% | 2 299 | 986 | II | ITERIN KÄYTTÖ (20 VUOTTA) 2017–2036 | a | 266 | Vuodessa vuoden 2005 hintoina | 27% | 7% | 106 | b | 5 314 | Yht. vuoden 2005 kiinteinä hintoina | 27% | 7% | 1 445 | c | 8 187 | Yht. nykyhintoina | 27% | 7% | 2 227 | 0 | III | ITERIN KÄYTÖSTÄPOISTO | 2017–2036 | a | 574 | Yht. vuoden 2005 kiinteinä hintoina | 27% | 7% | 156 | b | 884 | Yht. nykyhintoina | 27% | 7% | 240 | 0 | IV | ITERIN DEAKTIVOINTI | 2037–2041 | a | 304 | Yht. vuoden 2005 kiinteinä hintoina | 27% | 7% | 83 | b | 585 | Yht. nykyhintoina | 27% | 7% | 159 | 0 | V = (I+II+III+IV) | ITERIN KUSTANNUKSET YHTEENSÄ 2007–2041 | a | 11 741 | Yht. vuoden 2005 kiinteinä hintoina | 31,5% | 3 702 | b | 15 987 | Yht. nykyhintoina | 30,8% | 4 926 | 986 | * Yhteisön rahoitusosuus Euratomin tutkimustalousarviosta. Luvut ovat alustavia ja edellyttävät Euratomin seitsemännen puiteohjelman ja sen erityisohjelman talousarvioiden sekä niitä seuraavien puite- ja erityisohjelmien talousarvioiden hyväksymistä. 5.1.2. Teknologiatoimet (IFMIF, ”laajempi lähestymistapa” ja muut) Teknologiatoimien arvioidut kustannukset on esitetty taulukossa 2. Yhteisön arvioitu rahoitusosuus kaikista teknologiatoimista on yhteensä 524 miljoonaa euroa 10 vuoden aikana; tästä 169 miljoonaa euroa on ehdotettu vuosille 2007–2011. Euratomin arvioitu rahoitusosuus laajemman lähestymistavan toimista on 382 miljoonaa euroa 10 vuoden aikana. Yhteisyrityksen osakkaiden on määrä tarjota ’vapaaehtoisia luontaissuorituksia’ laajemman lähestymistavan toimiin. Tästä syystä kokonaistalousarvion jakautuminen on tässä vaiheessa vain suuntaa antava, sillä se riippuu vapaaehtoisten suoritusten todellisesta suuruudesta. IFMIFin rakentamiskustannuksiksi arvioidaan 1 022 miljoonaa euroa, josta yhteisön rahoitusosuudeksi ennakoidaan 408 miljoonaa euroa. IFMIFin käyttö- ja käytöstäpoistokustannusten arvioidaan olevan yhteensä 1 433 miljoonaa euroa vuoden 2005 hintoina. Neuvotteluja ei ole vielä saatettu loppuun, mutta yhteisön arvioidaan kattavan 40 % kustannuksista[52]. Taulukko 2: Teknologiatoimet (IFMIF, ”laajempi lähestymistapa” ja muut) KUSTANNUKSET YHTEENSÄ | Milj. euroa | Yhteisön rahoitus-osuus (%)* | ITERin isäntä-valtion rahoitus-osuus (%) | Yhteisön rahoitus* | 7. puite- ja erityisohj. 2007-2011 | IX = (VI+VII+VIII) | TEKNOLOGIATOIMET 2007–2016 | a | 979 | Yht. vuoden 2005 kiinteinä hintoina | 451 | b | 1137 | Yht. nykyhintoina 10 vuodessa | 524 | 169 | VI | JOSTA ITERIN TOTEUTTAMISEEN VUOSINA 2007–2016 | a | 265 | Yht. vuoden 2005 kiinteinä hintoina | 100% | 265 | b | 300 | Yht. nykyhintoina 10 vuodessa | 100% | 300 | 142 | VII | JOSTA ”LAAJEMPAAN LÄHESTYMISTAPAAN” JA MUUHUN TEKNOLOGIAAN | 2007–2016 | a | 97 | IFMIF EVEDA (2007-2012) | PM | PM | PM | b | 161 | NCT (JT-60 Tokamak) | PM | PM | PM | c | 81 | IFERC Fusion Centre Rokkasho | PM | PM | PM | d | 339 | Laajempi lähestymistapa yht. vuoden 2005 kiinteinä hintoina | PM | PM | PM | e | 382 | Laajempi lähestymistapa yht. nykyhintoina 10 vuodessa | PM | PM | PM | f | 60 | Muu teknologia yht. kiinteinä hintoina | 100% | 60 | g | 70 | Muu teknologia yht. nykyhintoina | 100% | 70 | 27 | VIII | JOSTA IFMIF:IN RAKENTAMISEEN | 2014–2016 (kolme vuotta) | a | 316 | Yht. vuoden 2005 kiinteinä hintoina | 40% | 10% | 126 | b | 386 | Yht. nykyhintoina | 40% | 10% | 154 | 0 | TEKNOLOGIATOIMET 2017–2041 | X | IFMIF:IN RAKENTAMINEN | 2017–2019 (kolme vuotta) | a | 492 | Yht. vuoden 2005 kiinteinä hintoina | 40% | 10% | 197 | b | 636 | Yht. nykyhintoina | 40% | 10% | 254 | 0 | XI | IFMIF:IN KÄYTTÖ JA KÄYTÖSTÄPOISTO | 2019–2041 | a | 1433 | Yht. vuoden 2005 kiinteinä hintoina | 40% | 10% | 573 | b | 2346 | Yht. nykyhintoina | 40% | 10% | 945 | 0 | * Yhteisön rahoitusosuus Euratomin tutkimustalousarviosta. Luvut ovat alustavia ja edellyttävät Euratomin seitsemännen puiteohjelman ja sen erityisohjelman talousarvioiden sekä niitä seuraavien puite- ja erityisohjelmien talousarvioiden hyväksymistä. 5.1.3. Yhteisyrityksen hallintokustannukset Yhteisyrityksen arvioidut hallintomenot ovat 324 miljoonaa euroa vuosina 2007–2016. Kaikkiaan 135 miljoonaa euroa ehdotetaan rahoitettavaksi Euratomin seitsemännestä puiteohjelmasta ja sen erityisohjelmasta. Näitä varoja käyttää ja hallinnoi yhteisyritys yksin. Taulukko 3: ITERin ja teknologiatoimien hallintomenot vuosina 2007–2016 XII | HALLINTO (milj. euroa) | 7. puite- ja erityisohj. 2007-2011 | A | YHT. NYKYHINTOINA 10 VUODESSA | 324 | 135 | XII/XIII | Hallinnon osuus yhteisön rahoitusosuudesta | 10,3% | 10,5% | Luvut ovat alustavia ja edellyttävät Euratomin seitsemännen puiteohjelman ja sen erityisohjelman talousarvioiden sekä niitä seuraavien puite- ja erityisohjelmien talousarvioiden hyväksymistä. 5.2. Yhteenveto kaikista tarvittavista resursseista Taulukko 4: Yhteenveto tarvittavista resursseista XIII | YHTEISÖN RAHOITUSOSUUS YHTEENSÄ 10 VUODESSA (2007–2016) (NYKYHINTOINA), milj. euroa | 3 147 | josta | Ib | ITER | 2 299 | Hallinto | 81% | 264 | IXb | TEKNOLOGIATOIMET | 524 | Hallinto | 19% | 60 | Hallinto yhteensä | 10,3% | 324 | YHTEISÖN RAHOITUSOSUUS VUOSINA 11–35 (2017–2041), milj. euroa | Vuoden 2005 kiinteinä hintoina | Nykyhintoina | XIV | YHTEENSÄ | 2 887 | 4 502 | Vb – Ib | ITER | 1 684 | 2 626 | Hallinto | 81% | 353 | 550 | Xb + XIb | TEKNOLOGIATOIMET | 770 | 1 200 | Hallinto | 19% | 80 | 125 | Hallinto yhteensä | 15% | 433 | 675 | Luvut ovat alustavia ja edellyttävät Euratomin seitsemännen puiteohjelman ja sen erityisohjelman talousarvioiden sekä niitä seuraavien puite- ja erityisohjelmien talousarvioiden hyväksymistä. Taulukko 5: Euratomin 7. ja 8. puiteohjelmaa ja niiden erityisohjelmia koskevat ehdotukset (2007–2011 ja 2012–2016) sekä jäljelle jäävä osuus vuosina 2017–2041 Kaikki luvut nykyhintoina (milj. euroa) ennakoidut hallintomenot mukaan luettuina | Euratomin 7. puiteohjelman ja sen erityisohjelman alustavat pyydetyt talousarviot (2007–2011 | ITER | VUODET 1–5 | (2007–2011) | 1 096 | Teknologiatoimet | 194 | XV | Yhteensä | 1 290 | Lisäpyyntö vuosille 2012–2016 | VUODET 6–10 | (2012–2016) | ITER | 1 467 | Teknologiatoimet | 390 | XVI | Yhteensä | 1 857 | Lisäpyyntö vuosille 2017–2041 | Vuodet 11–37 | (2016–2041) | ITER | 3 176 | Teknologiatoimet | 1 325 | XVII | Yhteensä | 4 502 | Luvut ovat alustavia ja edellyttävät Euratomin seitsemännen puiteohjelman ja sen erityisohjelman talousarvioiden sekä niitä seuraavien puite- ja erityisohjelmien talousarvioiden hyväksymistä. Yhteenveto maksusitoumusmäärärahoista (MSM) ja maksumäärärahoista (MM) Kohdan nro | Milj. euroa | 2012 - 2016 | Menolaji | 2007 | 2008 | 2009 | 2010 | 2011 | Yht. 2007-2016 | Toimintamenot[53] | Maksusitoumusmäärärahat (MSM) | 8.1 | a | 92,8 | 164,8 | 279,1 | 297,7 | 320,6 | 1 668,2 | 2 823,2 | Maksumäärärahat (MM) | b | 46,4 | 64,4 | 134,2 | 185,4 | 265,6 | 1 392,1 | 2 088,0 | Viitemäärään sisältyvät hallintomenot[54] | Tekninen ja hallinnollinen apu (EI-JM) | 8.2.4 | c | 15,3 | 27,5 | 28,9 | 30,9 | 32,6 | 188,8 | 324,0 | VIITEMÄÄRÄ YHTEENSÄ | Maksusitoumus-määrärahat | a+c | 108,1 | 192,3 | 308,0 | 328,6 | 353,2 | 1 857,1 | 3 147,3 | Maksumäärärahat | b+c | 61,7 | 91,9 | 163,1 | 216,3 | 298,1 | 1 580,9 | 2 412,1 | Hallintomenot, jotka eivät sisälly viitemäärään[55] Ei sovelleta / ainoastaan EURATOMIN TUTKIMUSVOIMAVAROJA | Toimenpiteen alustavat rahoituskustannukset yhteensä | Maksusitoumus-määrärahat | 108,1 | 192,3 | 308,0 | 328,6 | 353,2 | 1 857,1 | 3 147,3 | Maksumäärärahat | 61,7 | 91,9 | 163,1 | 216,3 | 298,1 | 1 580,9 | 2 412,1 | Luvut ovat alustavia ja edellyttävät Euratomin seitsemännen puiteohjelman ja sen erityisohjelman talousarvioiden sekä niitä seuraavien puite- ja erityisohjelmien talousarvioiden hyväksymistä. 5.2.1. Yhteensopivuus rahoitussuunnitelman kanssa ( Ehdotus on nykyisen rahoitussuunnitelman mukainen. Edellyttää Euratomin 7. puiteohjelman ja sen erityisohjelman talousarvioiden lopullista hyväksymistä. ( Ehdotus edellyttää kyseeseen tulevan rahoitusnäkymien otsakkeen rahoitussuunnitelman muuttamista. ( Ehdotus voi edellyttää toimielinten sopimuksen[56] määräysten soveltamista (ts. joustovälineen käyttöä tai rahoitusnäkymien tarkistamista). Ehdotettu rahoitussuunnitelma rahoitetaan tutkimuksen puiteohjelmista, joita koskevat ehdotukset on sisällytetty komission rahoituskehykseen vuosille 2007–2013[57]. Ehdotetun toimen kesto edellyttää taloudellisia resursseja myös seuraavista puiteohjelmista. 5.2.2. Vaikutukset tuloihin ( Ehdotuksella ei ole vaikutuksia tuloihin. ( Ehdotuksella on seuraavat vaikutukset tuloihin: 5.3. Henkilöresurssit kokoaikaiseksi muutettuna (sisältää virkamiehet sekä väliaikaisen ja ulkopuolisen henkilöstön) – katso erittely kohdassa 9.2.1 Vuositarve | 2007 | 2008 | 2009 | 2010 | 2011 | 2012 - 2016 | Henkilöstön määrä yhteensä | 175 | 205 | 216 | 228 | 238 | 238* | * Keskimäärin vuodessa 6. OMINAISPIIRTEET JA TAVOITTEET 6.1. Tarve, johon ehdotuksella vastataan lyhyellä tai pitkällä aikavälillä Neuvosto totesi 29. lokakuuta 2002 tekemässään päätöksessä, että ”kun päätös (ITER-)hankkeen käynnistämisestä on tehty, on […] tehtävä organisatorisia muutoksia varsinkin, jotta voitaisiin ohjata yhteisesti Euroopan osallistumista ITER-hankkeeseen.”[58] Jotta Euratomin kansainvälisistä velvoitteista ITER-organisaatiota kohtaan voitaisiin huolehtia täysimääräisesti, perustetaan yhteisyritys 35 vuodeksi. 6.2. Yhteisön osallistumisesta saatava lisäarvo, ehdotuksen johdonmukaisuus muiden rahoitusvälineiden kanssa sekä mahdolliset synergiaedut Koska Euratomin kansainväliset sitoumukset ovat mittavia ja luonteeltaan laajoja ja varsinkin kun sen on hankittava huipputeknologiaa edustavia komponentteja ja tuettava hankkeeseen liittyvää tutkimus- ja kehitystoimintaa, on tarpeen luoda erillinen oikeushenkilöllisyyden omaava organisaatio, joka pystyy toimimaan joustavasti ja vastaamaan tarpeisiin nopeasti ja yritysmäisesti. 6.3. Ehdotuksen tavoitteet ja odotetut tulokset sekä näihin liittyvät indikaattorit toimintoperusteisessa johtamismallissa Fuusioenergiatutkimus: Tavoitteena on ITER-hankkeen tietämysperustan kehittäminen ja hankkeen toteuttaminen merkittävänä askeleena kohti prototyyppireaktorien luomista turvallisia, kestäviä, ympäristöä kunnioittavia ja taloudellisesti elinkelpoisia voimalaitoksia varten. Kehitettävillä määrällisillä ja laadullisilla indikaattoreilla tullaan seuraamaan, kuinka eurooppalainen komponenttien hankinta edistyy ITERin rakennusvaiheessa ja sen jälkeen. 6.4. Toteutustapa (alustava) Mitä seuraavista menettelyistä[59] käytetään toiminnan toteuttamisessa? ( Keskitetty hallinnointi ( komissio hallinnoi suoraan ( hallinnointivastuu siirretään ( toimeenpanovirastoille ( kansallisille julkisoikeudellisille yhteisöille tai julkisen palvelun tehtäviä suorittaville yhteisöille ( Yhteistyössä toteutettava tai hajautettu hallinnointi ( jäsenvaltioiden kanssa ( kolmansien maiden kanssa ( Hallinnointi yhteistyössä kansainvälisten järjestöjen kanssa (tarkennettava) Euratomin seitsemättä puiteohjelmaa ja sen erityisohjelmaa koskevissa ehdotuksissaan komissio esitti oikeussubjektin perustamista Euratomin perustamissopimuksen 45–51 artiklassa tarkoitetun yhteisyrityksen muodossa. Jäsenvaltiot ovat yhteisyrityksen osakkaita. Ne ovat edustettuina yhteisyrityksen hallintoneuvostossa ja antavat resursseja yhteisyrityksen toimintaan. Myös Euratom on yhteisyrityksen osakas, ja sitä edustaa hallintoneuvostossa komissio, jolla on veto-oikeus. Yhteisyritys hallinnoi oman työsuunnitelmansa toteuttamista. 7. SEURANTA JA ARVIOINTI 7.1. Seurantamenettely Yhteisyritys vahvistaa sisästä valvontaa koskevat normit Euroopan komission soveltamien periaatteiden mukaisesti. Yhteisyritys perustaa sisäisen tarkastusyksikön, joka raportoi pääjohtajalle. Euratomin edustus yhteisyrityksen hallintoneuvostossa ja Euratomilla oleva veto-oikeus varmistavat, että asianmukaisia seurantaperiaatteita noudatetaan ja toimintaan voidaan tarvittaessa puuttua. Toteutuksen hallinnointia seuraa myös komission operatiivinen johto. Tähän jatkuvaan seurantaan sisältyy vuosittaisia tarkastuspisteitä ja siinä käytetään yhteisiä hallinnoinnin tulosindikaattoreita. Tähän prosessiin osoitetaan riittävät resurssit. Seurannat vuosittaiset tulokset annetaan tiedoksi johtohenkilöille, ja niitä käytetään monivuotisen arvioinnin lähdemateriaalina. 7.2. Arviointimenettely 7.2.1. Ennakkoarviointi Komission vaatimusten mukaisesti seitsemännestä puiteohjelmasta, jonka puitteissa yhteisyritys perustetaan, on tehty ennakkoarviointi[60]. Lisäksi komissio on tehnyt laajamittaisen selvityksen, johon ovat osallistuneet kaikki asianomaiset tahot, etenkin CCE-FU[61]. 7.2.2. Väli-/jälkiarviointien perusteella toteutetut toimenpiteet (aikaisemmat kokemukset vastaavasta toiminnasta) Tätä ehdotusta laatiessaan komissio on ottanut huomioon Joint European Torus (JET) -yhteisyrityksen perustamisesta ja toiminnan lopettamisesta saadut kokemukset. JET-yhteisyritys perustettiin Euratomin perustamissopimuksen nojalla, ja sen voidaan katsoa olleen menestyksekkäin fuusiokoe maailmassa. 7.2.3. Tulevaa arviointia koskevat määräykset ja arviointien suorittamisvälit Vuotuisessa toimintakertomuksessa selostetaan, kuinka yhteisyritys on toteuttanut työohjelmat, ja arvioidaan tuloksia suhteessa asetettuihin tavoitteisiin ja aikatauluun, toteutettuihin toimiin liittyviä riskejä sekä voimavarojen käyttöä ja yhteisyrityksen yleistä toimintaa. ITERin rakennusvaiheen lopulla (8–10 vuoden kuluttua) tehdään arviointi yhteisyrityksen edistymisestä tavoitteiden saavuttamisessa. Arvioinnissa voidaan käyttää seuraavia menetelmiä: asiantuntijapaneelit; otosanalyysit, tapaustutkimukset ja kyselyt; pitkittäisanalyysi; kustannus-hyötyanalyysi tai makrotaloudellinen vaikutusanalyysi. 8. PETOSTENTORJUNTA Asetusten (EY, Euratom) N:o 2988/95, N:o 2185/96 ja (EY) N:o 1073/1999 mukaisesti toteutetaan asianmukaiset toimenpiteet väärinkäytösten ja petosten estämiseksi sekä ryhdytään tarvittaessa toimiin menetettyjen, aiheettomasti maksettujen tai väärin käytettyjen varojen perimiseksi takaisin. 9. YKSITYISKOHTAINEN ERITTELY TARVITTAVISTA RESURSSEISTA 9.1. Ehdotuksen tavoitteet ja niihin liittyvät rahoituskustannukset Maksusitoumusmäärärahoina, milj. euroa (kolmen desimaalin tarkkuudella) (Sarakkeessa ilmoitetaan tavoitteet, toiminta ja tuotokset) | 2007 | 2008 | 2009 | 2010 | 2011 | 2012-2016 | YHTEENSÄ 2007-2016 | 2007 | 2008 | 2009 | 2010 | 2011 | 2012 – 2016* | Momentilta XX 01 05 rahoitettava henkilöstö Sopimussuhteiset toimihenkilöt | 30 | 60 | 70 | 75 | 85 | 85 | Momenteilta XX 01 04/05 rahoitettava muu henkilöstö[62] | AD joista väliaikaisia toimia | 105 54 | 105 54 | 106 56 | 113 62 | 113 62 | 113 62 | AST joista väliaikaisia toimia | 40 31 | 40 31 | 40 31 | 40 31 | 40 31 | 40 31 | YHTEENSÄ | 175 | 205 | 216 | 228 | 238 | 238 | * Keskimääräinen vuotuinen henkilöstömäärä viiden vuoden jaksona 9.2.2. Henkilöresurssien lähteet (henkilöstösääntöjen alainen henkilöstö) Yhteisyrityksen henkilöstötaulukko laaditaan yhteisymmärryksessä komission kanssa ja noudattaen Euroopan yhteisöjen yleiseen talousarvioon sovellettavan varainhoitoasetuksen 46 artiklan 3 kohdan b alakohtaa. ( Korvattavan tai jatkettavan ohjelman hallinnointiin osoitetut tämänhetkiset virat ja/tai toimet ( Vuosistrategiaan ja alustavaan talousarvioesitykseen liittyvässä vuotta 2007 koskevassa menettelyssä jo myönnetyt virat ja/tai toimet: 7. puiteohjelmaan on pyydetty 85 uutta väliaikaista tointa. ( Vuosistrategiaan ja alustavaan talousarvioesitykseen liittyvässä seuraavassa menettelyssä pyydettävät virat ja/tai toimet ( Hallinnoinnista vastaavan henkilöstön nykyisten virkojen ja/tai toimien uudelleenjärjestely (henkilöstön sisäinen uudelleenjärjestely): 60 vakinaista tointa järjestellään uudelleen. ( Vuodeksi n tarvittavat virat ja/tai toimet, jotka eivät sisälly vuosistrategiaan ja alustavaan talousarvioesitykseen liittyvään, kyseistä vuotta koskevaan menettelyyn Laskutapa Yhden virkamiehen kustannuksiksi oletetaan 114 000 euroa (virkamiehet / väliaikaiset toimihenkilöt; 7. puiteohjelman ehdotukset vuoden 2007 hinnoin); määrää korotetaan 5 % vuodessa inflaation ja urakehityksen huomioon ottamiseksi. Yhden sopimussuhteisen toimihenkilön kustannuksiksi oletetaan 74 000 euroa (7. puiteohjelman ehdotukset vuoden 2007 hinnoin) samoin ehdoin kuin edellä. Laajempaan lähestymistapaan liittyvän henkilöstön kustannuksiksi Japanissa arvioidaan 212 000 euroa/henkilö. [1] Päätelmät, neuvoston 2547. istunto (Kilpailukyky), 26.–27. marraskuuta 2003, 15397/03. [2] Päätelmät, neuvoston 2624. istunto (Kilpailukyky), 25.-26. marraskuuta 2004, 14687/04. [3] Euratom, Kiinan kansantasavalta, Korea, Intia, Japani, Venäjän federaatio ja Yhdysvallat. [4] KOM(2006) 240. [5] EYVL L 294, 29.10.2002, s. 74. [6] KOM(2003) 215. [7] KOM(2006) 364. [8] KOM(2005) 445. [9] Technical Basis for the ITER-FEAT Outline Design 2001 , ITER EDA Documentation Series No 19 (Wien: IAEA). [10] EU Domestic Assessment of the ITER-FEAT Final Design Report , toukokuu 2001. [11] Final Report of the ITER EDA , ITER EDA Documentation Series No. 21, IAEA, Wien, 2001. [12] Päätelmät, neuvoston 2605. istunto (Kilpailukyky), 24. syyskuuta 2004, 12487/04. [13] Päätelmät, neuvoston 2624. istunto (Kilpailukyky), 25.-26. marraskuuta 2004, 14687/04. [14] Ydinenergiaa (fuusio) koskevan Euratomin tutkimuksen ja koulutuksen erityisohjelman neuvoa-antava komitea (CCE-FU). [15] ”Assosioituneilla tahoilla” viitataan jäsenvaltioiden tai assosioituneiden valtioiden laboratorioihin, jotka osallistuvat fuusio-ohjelman tiettyjen osien toteutukseen Euratomin kanssa tekemänsä sopimuksen (assosiaatiosopimuksen) perusteella. [16] KOM(2003) 215. [17] ELE/EFEDO-tilapäistyöryhmän raportti CCE-FU:lle, EUR (05) CCE-FU 30/3.1. [18] SEC(2005) 430, ks. myös http://www.cordis.lu/fp7/debate.htm. [19] EUR 20229, Fusion energy – Moving forward , 2003. [20] E uropean F usion D evelopment A greement (sopimus ERB-5035-CT-99-0001, sellaisena kuin se on viimeksi muutettuna asiakirjalla FU36-CT-2004-00123). [21] EUVL C…, s … . [22] EYVL L 151, 7.6.1978, s. 10. [23] EYVL L 102, 24.4.1988, s. 31. [24] EYVL L 244, 26.8.1992. [25] EYVL L 335, 19.12.1998, s. 62. [26] EYVL L 114, 5.5.1994, s. 25. [27] Technical Basis for the ITER-FEAT Outline Design 2001 , ITER EDA Documentation Series No 19 (Wien: IAEA). [28] EUVL C…, s … . [29] EUVL C…, s … . [30] Marraskuun 27. päivänä 2001 pidetyn Fusion Fast Track Experts -kokouksen päätelmät. [31] Päätelmät, neuvoston 2547. istunto (Kilpailukyky), 26.–27. marraskuuta 2003, 15397/03. [32] EYVL L 145, 13.6.1977, s. 1. Direktiivi sellaisena kuin se on viimeksi muutettuna direktiivillä 2001/115/EY (EYVL L 15, 17.1.2002, s. 24). [33] EYVL L 76, 23.3.1992, s. 1. Direktiivi sellaisena kuin se on viimeksi muutettuna direktiivillä 2000/47/EY (EYVL L 193, 29.7.2000, s. 73). [34] EUVL L 134, 30.4.2004, s. 1. [35] EUVL L 134, 30.4.2004, s. 114. [36] EYVL L 357, 31.12.2002, s. 72. [37] KOM(2006) 364. [38] KOM(2005) 445. [39] EYVL L 56, 4.3.1968, s. 1. Asetus sellaisena kuin se on muutettuna asetuksella (EY, Euratom) N:o 723/2004 (EUVL L 124, 27.4.2004). [40] EYVL L 152, 13.7.1967, s. 13. Pöytäkirja sellaisena kuin se on muutettuna Amsterdamin sopimuksella ja Nizzan sopimuksella. [41] Kaikki luvut on esitetty nykyarvoina, ellei toisin mainita. Lukujen edellytyksenä on, että Euratomin perustamissopimuksen 7 artiklan nojalla toteuttavien tutkimus- ja koulutusohjelmien asianomaiset talousarviot hyväksytään. [42] EYVL L 56, 4.3.1968, s. 1. Asetus sellaisena kuin se on muutettuna asetuksella (EY, Euratom) N:o 723/2004 (EUVL L 124, 27.4.2004) ja viimeksi oikaistuna (EUVL L 51, 24.2.2005, s. 28). [43] EYVL L 136, 31.5.1999, s. 1. [44] EYVL L 136, 31.5.1999, s. 15. [45] Jaksotetut määrärahat (JM). [46] Jaksottamattomat määrärahat (EI-JM). [47] Laskentakorko 2 %. [48] Kustannukset perustuvat asiakirjoissa ITER Final Design Report (ITER-EDA Documentation Series Number 24, IAEA, Vienna 2002 - Chapter 7), KOM(2003) 215 lopullinen ja SEC(2002) 276 (7.3.2002) esitettyihin lukuihin, joita on päivitetty neuvottelujen tuloksena. [49] KOM(2006) 364. [50] KOM(2005) 445. [51] Mukaan luettuna varaus sopimuspuolten välistä kustannustenjakoa varten, joka on määritelty yhteisesti asiakirjassa ”Cost Sharing for all Phases of the ITER Project”. [52] IFMIF International Team laati IFMIFin ja EVEDAn rakentamisen kustannusarviot joulukuussa 2003 (25. joulukuuta 2003). [53] Menot, jotka eivät kuulu kyseisen osaston xx lukuun xx 01. [54] Menot, jotka otetaan osaston xx momentille xx 01 04. [55] Menot, jotka otetaan lukuun xx 01 muille momenteille kuin xx 01 04 tai xx 01 05. [56] Katso toimielinten sopimuksen 19 ja 24 kohta. [57] KOM(2004) 101. [58] EYVL L 294, 29.10.2002, s. 74. [59] Jos käytetään useampaa kuin yhtä menettelyä, tämän kohdan huomautuksissa olisi annettava lisätietoja. [60] SEC(2005) 430. [61] Ydinenergiaa (fuusio) koskevan Euratomin tutkimuksen ja koulutuksen erityisohjelman neuvoa-antava komitea (CCE-FU). [62] Kyseisen henkilöstön kustannukset sisältyvät viitemäärään.